title: Charles Burns

text: Vuonna 1993 Burns aloitti suurtyönsä nimeltä "Musta aukko" ("Black Hole"), kauhua ja kauneutta yhdistävän vieraantumistarinan viruksesta, joka leviää 1970-luvun Seattlessa nuorten joukossa ja aiheuttaa näissä outoja ruumiillisia muutoksia. Sarjan viimeinen osa ilmestyi vuonna 2004. Seuraavana vuonna Pantheon Books julkaisi 368-sivuisen kovakantisen painoksen, joka sisälsi kaikki kaksitoista osaa hieman muutettuina versioina. Teos ilmestyi suomeksi vuonna 2007.


title: Charles Burns

text: Sarjakuviensa lisäksi Burns on muun muassa piirtänyt Iggy Popin albumin "Brick by Brick" kannen ja kuvittanut The Coca-Cola Companyn OK Soda -virvoitusjuomamerkin tölkkejä ja mainosmateriaalia 1990-luvun puolivälissä.


title: Charles Burns

text: Burnsin kuvamaailmassa on vaikutteita ja lainauksia amerikkalaisista 1950-luvun alun kauhusarjakuvista (ennen McCarthyn ajan Comics Code -säännöksiä), mutta myös 1980-luvun mainostyylin kaltaista viileää estetiikkaa.


title: Noé Hernández

text: Noé Hernández Valentín (15. maaliskuuta 1978 Chimalhuacán – 16. tammikuuta 2013 Chimalhuacán) oli meksikolainen 20 kilometrin kilpakävelijä ja olympiamitalisti.


title: Noé Hernández

text: Vuonna 2000 Sydneyn kesäolympialaisissa Hernández saavutti hopeamitalin 20 kilometrin kävelyssä. Lisäksi hän oli Pariisin MM-kilpailuissa 2003 neljäs samaisella matkalla. Ateenan kesäolympialaisissa 2004 hänet hylättiin 20 kilometrillä.


title: Noé Hernández

text: 30. joulukuuta 2012 Hernández loukkaantui vakavasti yökerhossa sattuneessa ammuskelussa. Hän menetti vasemman silmänsä ja joutui leikattavaksi sairaalaan. Hernández päästettiin sairaalasta jo kotihoitoon, mutta hän kuoli sydänkohtaukseen hieman yli kaksi viikkoa ammuskelun jälkeen.


title: Gene Simmonsin sukukalleudet

text: Gene Simmonsin sukukalleudet ("Gene Simmons Family Jewels") on yhdysvaltalainen televisiosarja, jossa seurataan muusikko Gene Simmonsin perheen elämää. Suomessa sarjaa esitti JIM-kanava.


title: Luotonvalvoja

text: Luotonvalvoja on yleensä keskisuuren tai suuren yrityksen laskentatoimen osastolla työskentelevä asiantuntija, jonka tehtävät vaihtelevat yritysten välillä. Useimmiten tehtäviin kuuluu myyntireskontran ja laskutuksen valvonta, perintä, sekä muita osaston kirjanpidollisia tehtäviä. Tehtävään vaadittava koulutus on kaupallinen, esimerkiksi merkonomi tai tradenomi. Pienissä yrityksissä luotonvalvojan tehtävät kuuluvat talouspäällikön tai toimitusjohtajan alaisuuteen.


title: Houghton

text: Houghton on nimenä mm. seuraavilla:


title: Yasuo Fukuda

text: Yasuo Fukuda (, Fukuda Yasuo, s. 16. heinäkuuta 1936) oli Japanin pääministeri vuosina 2007–2008. Hän oli Liberaalidemokraattisen puolueen (Jimintō) puheenjohtaja 26. syyskuuta 2007 – 22. syyskuuta 2008. Puolueen Japanin parlamentin alahuoneessa hallitseman ehdottoman enemmistön ansiosta Fukuda valittiin Shinzō Aben seuraajana Japanin pääministeriksi 25. syyskuuta 2007.


title: Yasuo Fukuda

text: 1. syyskuuta 2008 Fukuda ilmoitti eroavansa pääministerin virasta. Eron taustalla on pitkään jatkunut hallituksen epäsuosio, joka sai lisävauhtia hävinneistä eläketiedoista, kritisoidusta terveydenhuoltomallista ja laskusuhdanteesta. Eron johdosta järjestettävä uusi kansanäänestys on toteutettava ennen syyskuuta 2009.


title: Yasuo Fukuda

text: Yasuo Fukuda on vuosina 1976–1978 pääministerinä olleen Takeo Fukudan poika, ja toimi hänen sihteerinään Fukudan pääministerikaudella sekä tämän jälkeen aina vuoteen 1989. Vuonna 1990 Yasuo Fukuda valittiin edustajaksi Japanin alahuoneeseen, jossa hän on ollut siitä lähtien yhtäjaksoisesti edustaen nykyään Gunman prefektuurin 4. vaalipiiriä. Hän on maan historian pitkäaikaisin hallituksen pääsihteeri, jossa virassa hän toimi 2000–2004 kolmen ja puolen vuoden ajan Yoshirō Morin ja Junichirō Koizumin hallituksissa.


title: Yasuo Fukuda

text: Yasuo Fukuda on syntyjään Takasakista Gunman prefektuurista, poliitikon ja myöhemmän pääministerin Takeo Fukudan vanhin poika. Vaimonsa Kiyokon kanssa Yasuo Fukudalla on kaksi poikaa ja tytär. Fukuda valmistui Wasedan yliopistosta 1959 valtio-opin ja taloustieteiden tiedekunnasta. Valmistuttuaan hän meni töihin öljyalan yritykseen eikä juuri ollut mukana politiikassa seitsemääntoista vuoteen.


title: Yasuo Fukuda

text: Takeo Fukuda valittiin pääministeriksi 1976, minkä jälkeen Yasuo Fukudasta tuli hänen pääsihteerinsä. Pääministerin palattua tavalliseksi kansanedustajaksi 1978 jatkoi poika hänen sihteerinään aina isänsä politiikasta jättäytymiseen saakka, jonka jälkeen Yasuo Fukuda asettui itse ehdolle alahuoneeseen.


title: Yasuo Fukuda

text: Yasuo Fukuda valittiin parlamentin alahuoneeseen vuoden 1990 vaaleissa. Vuonna 1995 hänet nimitettiin ensi kertaa ulkoasiain apulaisministeriksi, seuraavana vuonna hänestä tuli johtaja Liberaalidemokraattisen puolueen ulkoasiainosastolla, ja syyskuusta 1997 heinäkuuhun 1998 hän toimi puolueen varapääsihteerinä. Hallituksen pääsihteerinä toimiva valtioministeri hänestä tuli lokakuussa 2000 Yoshirō Morin ministeristöön aiemman ministerin Hidenao Nakagawan jouduttua eroamaan skandaalin vuoksi. Fukuda kuului samaan liberaalidemokraattisen puolueen sisäiseen ryhmittymään kuin Morikin, vaikkakaan ei tiettävästi ollut tämän ensisijainen valinta. Fukudasta tuli joka tapauksessa Japanin pitkäaikaisin hallituksen pääsihteeri. Tästä virastaan hän erosi 7. toukokuuta 2004 Japanin eläkejärjestelmään liittyneen laajamittaisen poliittisen skandaalin yhteydessä jätettyään eläkemaksujaan maksamatta. Myös maksunsa laiminlyönyt pääministeri Jun'ichirō Koizumi ei kuitenkaan eronnut. Uudeksi pääsihteeriksi tuli Hiroyuki Hosoda, aiemmin Koizumin todennäköisenä seuraajana pidetty Fukuda jättäytyi rivikansanedustajaksi.


title: Yasuo Fukuda

text: Kokenutta Fukudaa pidettiin varteenotettavana ehdokkaana liberaalidemokraattien johtajaksi vuonna 2006, mutta hän päätti 21. heinäkuuta olla asettumatta ehdolle. Niinpä Koizumia seurasi puolueen puheenjohtajana ja Japanin pääministerinä Shinzō Abe.


title: Yasuo Fukuda

text: Yasuo Fukuda jatkoi puheenjohtajavaalin jälkeen parlamentissa. Aluksi suositun pääministeri Aben hallitus ajautui puolestaan jo talvella ja keväällä 2007 pahoihin vaikeuksiin korruptioskandaalien vuoksi, eikä asiaa auttanut jatkuvasti yleistyvä näkemys siitä, että maata jatkuvasti hallitseva Liberaalidemokraattinen puolue ei ota kansaa huomioon. Tilanne johti puolueen suurtappioon kesän ylähuoneen vaaleissa. Abe ilmoitti hallituksen jatkavan, mutta hänellä oli nyt enää vain lakiasäätävän alahuoneen enemmistö, vaikka lakien hyväksyntään vaaditaan molempien kamarien tuki. Ajauduttuaan umpikujaan Abe vaihtoi hallituksen kokoonpanoa elokuussa, mutta syyskuussa opposition asetuttua vastustamaan hallituksen vaatimaa jatkoaikaa Japanin laivaston Intian valtamerellä sotilasliitto NATO:n Afganistanin operaatiota tukevalle toiminnalle, hän ilmoitti eroavansa puoluejohtajan ja pääministerin tehtävistä ja hakeutui sairaalaan ylirasituksen takia.


title: Yasuo Fukuda

text: Aben ilmoitettua erostaan Yasuo Fukuda ilmoitti pyrkivänsä puolueen puheenjohtajaksi 14. syyskuuta, samaan aikaan kuin aiempi ulkoministeri Tarō Asō. Muita ehdokkaita ei ilmaantunut, sillä valtiovarainministeri Fukushiro Nukaga asettui tukemaan Fukudaa. . Puolueen alahuoneessa hallussaan pitämän enemmistön turvin puheenjohtajasta tulee käytännössä varmasti myös pääministeri. Vaikka vastikään puolueen toiseksi tärkeimpään asemaan, pääsihteeriksi, noussutta Asōa on aiemmin pidetty hyvin vahvana johtajaehdokkaana, sai Fukuda hyvin nopeasti kannatusta, huomattavimpana puolueen suurimman sisäisen ryhmittymän johtajan, ulkoministeri Nobutaka Machimuran antama tuki. Fukuda kuuluu itse samaan ryhmittymään. Jo 16. syyskuuta Asō myönsi Fukudan vahvemmaksi ehdokkaaksi, mutta jatkoi silti kilpailua. Vaalinalusviikolla kyselyt osoittivat puolueen enemmistön tukevan Fukudaa, ja 23. syyskuuta pidetyssä vaalissa hän sai 330 ääntä Asōn saamia 197:ä vastaan tullen näin valituksi. Kahdeksan puolueen yhdeksästä ryhmittymästä antoi selvän tukensa Fukudalle, kun taas Asō sai tukea osalta prefektuurien puoluejaoksista, vaikka nekin kallistuivat Fukudan puolelle.


title: Yasuo Fukuda

text: Parlamentin alahuone valitsi Fukudan pääministeriksi 25. syyskuuta, ja hän vannoi virkavalansa seuraavana päivänä 26. syyskuuta. Uuden hallituksen ministeristö säilyi pääasiassa samana, Fukushiro Nokagan jatkaessa valtiovarainministerinä. Nobutaka Machimura sai hallituksen pääsihteerin eli kabinettiministerin vaikutusvaltaisen paikan, hänen tilalleen ulkoministeriksi tuli entinen puolustusministeri Masahiko Komura. Uuden hallituksen kiireellisimmäksi ongelmaksi todettiin Afganistanin operaation jatkamisen saaminen hyväksytetyksi parlamentin molemmilla kamareilla.


title: Yasuo Fukuda

text: Poliittiselta linjaltaan Yasuo Fukuda tunnetaan maltillisena. Yleisesti konservatiivisessa Liberaalidemokraattisessa puolueessa hänen voidaan sanoa olevan lähempänä opposition puolueita kuin muiden johtajien, ja hänen valintaansa pidetäänkin vastalauseena aiempien pääministerien ajamalle kansallismieliselle politiikalle, etenkin kun hävinnyt vastaehdokas Asō tunnetaan kovan linjan konservatiivina. Fukudan huomatuimpiin pyrkimyksiin kuuluu ministeritasojen vierailujen lopettaminen Japanin käymien sotien kaatuneiden muistoa vaalivaan Yasukuni-temppeliin, jonka kirjoissa on myös toisen maailmansodan aikana sotarikoksiin syyllistyneitä. Kesällä 2006 Fukuda ehdotti perustuslakiin vedoten maallista vaihtoehtoa temppelille. Samaten hän pyrkii parempiin suhteisiin Japanin aasialaisten naapurimaiden kanssa.


title: Yasuo Fukuda

text: Ulkopolitiikassa Fukuda ajaa yleisestikin sovittelevaa ja rauhanomaista linjaa, joskin hän tästä huolimatta kannattaa puolueensa tavoin laivaston Afganistanin-operaatiota tukevan toiminnan jatkoa ja yhteistyötä NATO-maiden kanssa terrorismia vastaan. Suurimmat haasteet Fukudan pääministerikaudella ovat joka tapauksessa sisäpoliittisia, ja hän on korostanut tarvetta palauttaa kansan luottamus puolueen harjoittamaan politiikkaan.


title: Kilmore

text: Kilmore voi tarkoittaa ainakin seuraavia asioita:


title: Gbarpolu

text: Gbarpolu on yksi Liberian viidestätoista piirikunnasta. Se sijaitsee maan luoteisosassa Sierra Leonen vastaisella rajalla. Alue on metsäistä vuoristoseutua. Piirikunta perustettiin vuonna 2001. Se oli aiemmin osa Lofan piirikuntaa ja tunnettiin metsäteollisuudesta ja elefantistaan. Nykyisin piirikunta tuottaa kultaa, timantteja, tukkipuuta ja maataloustuotteita.


title: Gbarpolu

text:
Gbarpolun pinta-ala on 7 723 km². Asukkaita on arviolta 120 000, mutta arvio muuttuu jatkuvasti, kun sisällissodan pakolaiset palaavat hitaasti. Joidenkin alueiden väkiluku pieneni puoleen sodan aikana.
Piirikunnan pääkaupunki on Bopolu.


title: Gbarpolu

text: Gbarpolun piirikunnan lipussa on punaisella taustalla kiiltävä timantti sekä oikeassa alakulmassa puu. Lipun vasemmassa yläkulmassa näkyy Liberian lippu, kuten kaikissa Liberian piirikuntien lipuissa.


title: Rein–Main

text: Rein-Main on usean metropolialueen muodostama konurbaatio Hessenin osavaltiossa ja Hesseniä rajaavissa Baijerin ja Rheinland-Pfalzin osavaltioissa, Saksassa. Alueella asuu 6 miljoonaa ihmistä. Rein-Mainin suurkaupunkialue on yksi Euroopan vahvimmista talousalueista.


title: Nabeul (kuvernoraatti)

text: Nabeul () on yksi Tunisian 24 kuvernoraatista. Se sijaitsee Pohjois-Tunisiassa Välimeren rannikolla ja sen pääkaupunki on Nabeul. Kuvernoraatissa on 787 920 asukasta (vuonna 2014) ja sen pinta-ala on 2 788 neliökilometriä.


title: Hod HaSharon

text: Hod HaSharon on kaupunki Israelin Keski-Israelin hallintoalueella. Kaupunki muodostettiin vuonna 1964 liittämällä vuosien varrella neljä ennen itsenäistä kylää toisiinsa. Kaupungin asukasluku oli vuoden 2016 lopussa 58 914.


title: Hod HaSharon

text: Nykyisen Hod HaSharonin edeltäjiä olivat neljä kylää: Magd'iel, Ramatayim, Hadar, ja Ramat Hadar. Magd'iel perustettiin vuonna 1924, Ramatayim vuonna 1925, Hadar vuonna 1927 ja Ramat hadar vuonna 1938. Kylien perustajat olivat juutalaisia siirtolaisia Venäjältä, Puolasta, Liettuasta, Alankomaista, Saksasta ja Italiasta. Kylät alkoivat kasvaa huomattavasti israelin itsenäisyyssodan jälkeen vuonna 1948. Sodanjälkeisten muuttajien valtaosa tuli Irakista ja Jemenistä. Sodan jälkeen kyliä alettiin myös yhdistää hallinnollisesti toisiinsa. Vuonna 1951 muodostettiin Hadar Ramatayim, johon liitettiin vielä Ramat Hadar vuonna 1963. Nykyinen Hod HaSharon perustettiin vuonna 1964, kun kolmeen muuhun kylään yhdistettiin vielä Magd'iel. Vuonna 1990 Hod HaSharonista tuli oma kuntansa.


title: Hod HaSharon

text: Hod HaSharonin asukasluku vuoden 2016 lopussa oli 58 914.


title: Kef (kuvernoraatti)

text: Kef () on yksi Tunisian 24 kuvernoraatista. Se sijaitsee Pohjois-Tunisiassa Algerian rajalla ja sen pääkaupunki on El Kef. Kuvernoraatissa on 243 156 asukasta (vuonna 2014) ja sen pinta-ala on 4 965 neliökilometriä.


title: Konservatiivinen juutalaisuus

text: Konservatiivinen juutalaisuus on juutalaisuuden moderni suunta. Se syntyi Saksassa 1800-luvun puolessa välissä ja levisi sieltä Yhdysvaltoihin. Sen syntyyn johti ortodoksijuutalaisten ja reformijuutalaisten väliset jännitteet.


title: Konservatiivinen juutalaisuus

text: Konservatiivit juutalaiset ajattelevat, että Tooran ohjeita voidaan muokata ja niiden tulee sopeutua vallitsevaan kulttuuriin. Samalla kuitenkin täytyy säilyttää juutalaisuuden perusarvot. Konservatiivit halusivat maltillisia muutoksia synagogaliturgiaan, kuten tuomalla tilaisuuksiin kuoron, urut ja kansankielisen saarnan. Heidän ihanteenaan on ponnisteleva juutalainen, joka pyrkii kasvamaan sitoutumisen ja tiedon kautta.


title: Konservatiivinen juutalaisuus

text: Käytännössä konservatiivisessa juutalaisuudessa näkyy erilaisia korostuksia; jotkut kannattajat ovat hyvin lähellä ortodoksijuutalaisuutta, ja jotkut taas hyvin lähellä reformijuutalaisuutta.


title: Luettelo One Piecen mangaluvuista

text: Alla on lista One Piece -mangasarjan ilmestyneistä kirjoista ja luvuista. Listassa on sekä Suomen, Japanin, että Yhdysvaltojen julkaisut.


title: Luettelo One Piecen mangaluvuista

text: One Pieceä julkaistaan Japanissa Weekly Shonen Jump -lehdessä, jossa se ilmestyy viikoittain. Piirtäjä Eiichiro Odan tahti on noin 45-48 lukua vuodessa. Kolmen tai neljän kuukauden päästä Shonen Jumpissa ilmestymisestä 9-11 lukua painetaan kirjaksi ja yksi kirja sisältää noin 200 sivua. Suomessa kirjat julkaistiin alun perin kuukauden välein, mutta julkaisujen saavuttaessa japanilaista tahtia siirryttiin julkaisemaan kirjoja kahden kuukauden välein.


title: Luettelo One Piecen mangaluvuista

text: Kirjojen ja lukujen suomalaiset nimet sekä kirjojen kansikuvat ovat Sangatsu Mangan julkaisemista suomalaisista painoksista.


title: Luettelo One Piecen mangaluvuista

text: Vuonna 2009 aloitettiin sarjan alkupään kirjojen uudelleenjulkaiseminen.


title: The Division Bell

text: The Division Bell on Pink Floydin toiseksi viimeisin studioalbumi, joka julkaistiin vuonna 1994 (30. maaliskuuta Britanniassa ja 5. huhtikuuta Yhdysvalloissa), ja on Pink Floydin toinen albumi ilman Roger Watersia. Sitä nauhoitettiin useissa studioissa, kuten laulaja-kitaristi David Gilmourin Astoria-nimisen asuntoveneen studiossa. Vuoden 1994 huhtikuussa The Division Bell meni listaykköseksi Isossa-Britanniassa ja Yhdysvaltojen Billboard-listalla viettäen sen huipulla 4 viikkoa. Pink Floydin edellinen albumi "A Momentary Lapse of Reason" saavutti vain 3. listasijan. "The Division Bell" myi kultaa, platinaa ja tuplaplatinaa Yhdysvalloissa kesäkuussa 1994 ja triplaplatinaa vuoden 1999 tammikuussa. Albumin julkaisua seurasi menestyksekäs kiertue joka julkaistiin "P-U-L-S-E"-livealbumilla seuraavana vuonna.


title: The Division Bell

text: Nightwish on tehnyt kappaleesta "High Hopes" kaksi erillistä liveversiota, toinen kokoelmaalbumissa "Highest Hopes", toinen live-DVD:llä "End of an Era".


title: The Division Bell

text: Kaikissa päälaulajana David Gilmour, ellei toisin mainita.Levyn vinyyliversiolla julkaistiin muokatut versiot kappaleista "Poles Apart", "Marooned", "Coming Back To Life", "'A Great Day for Freedom", "Wearing the Inside Out" ja "High Hopes".


title: Heinolan Flutingtehdas

text: Heinolan Flutingtehdas on Heinolan kaupungissa rautsalossa sijaitseva, Stora Enso-konserniin kuuluva fluting-kartonkia valmistava tehdas. Tehdas on eräs nykyaikaisemmista fluting-tehtaista maailmassa. Tehtaan kapasiteetti on noin 300 000 tonnia flutingia vuodessa. Vuonna 2006 tehtaan liikevaihto oli 103,4 miljoonaa euroa ja henkilöstömäärä 273 henkilöä. Työntekijämäärä tehtaalla nykyisin 200. Aiemmin tehdas kuului Tampellan metsäteollisuuteen ja sen jälkeen Enso-Gutzeit yhtiöön. Tehtaan johtajana toimii Katja Metsäranta.


title: Heinolan Flutingtehdas

text: Tehtaaseen kuuluvat puunkäsittelytoiminnot, puolisellu- ja kartonkitehdas, jätevesilaitos, teollisuuskaatopaikka ja voimalaitos, joka tuottaa energiaa tehtaan prosessien tarpeisiin sekä Heinolan kantakaupungille kaukolämpöä. Tehtaan kilpailijoita Skandinaviassa ovat Powerfluten Savon Sellu sekä Billerudin Skärblackan kartonkitehdas Ruotsissa. Heinäkuusta 2012 alkaen sellua vietiin satunnaisesti Corenson Porin hylsykartonkitehtaalle, jonka oma puolisellutehdas on suljettu. Vienti lopetettiin 2013.


title: Heinolan Flutingtehdas

text: Voimalaitos tuottaa energian tehtaan prosesseihin ja kaukolämpöä Heinolan kantakaupungille. Savupiiput ovat 55 m ja 70 m.


title: Heinolan Flutingtehdas

text: Sähköä tuotetaan kahdella vastapaineturbiinilla, osa 110 kV verkosta.Tehtaalla oli ennen oma veturi vaihtotyötä varten.


title: Maurice LaMarche

text: Maurice LaMarche (s. 30. maaliskuuta 1958 Toronto, Ontario) on kanadalainen Emmy- ja Annie-palkittu ääninäyttelijä.


title: Maurice LaMarche

text: LaMarche aloitti stand up -koomikkona 19-vuotiaana. Edistääkseen uraansa hän muutti 22-vuotiaana Kanadasta Yhdysvaltoihin. 1980-luvulla hän pääsi esiintymään muun muassa suositussa televisiosarjassa "Young Comedians Special", jota esitettiin HBO-kanavalla. LaMarchen ura koki kuitenkin kovan takaiskun, kun hänen isänsä murhattiin vuonna 1987. Hän masentui ja käytti seuraavien kahden vuoden ajan liikaa alkoholia. LaMarchen yrittäessä paluuta takaisin stand upin pariin hänen nuorempi sisarensa kuoli auto-onnettomuudessa, minkä seurauksena hän päätti lopettaa stand up -koomikon uransa.


title: Maurice LaMarche

text: LaMarche aloitti ääninäyttelemisen varsinaisesti 1980-luvun puolivälissä "Tarkastaja Gadgetin" myötä. Sitä ennen hän teki äänirooleja osa-aikatyönä. LaMarche teki aluksi lyhytaikaisia rooleja animaatioihin kuten "The Transformers", "Haamujengi", "Ankronikka" ja "Ville Vallaton". 1990-luvulla hän tuli tunnetuksi saatuaan pidempiaikaisia rooleja kuten Zoltan ("Attack of the Killer Tomatoes") ja Hiski ("Tiny Toons") sekä Brain ("Äly ja Väläys"). Viimeksi mainitusta roolista LaMarche voitti Annie-palkinnon ja sai samana vuonna myös Daytime Emmy -ehdokkuuden. Hän on tehnyt myös useita sivurooleja "Simpsoneihin" vuodesta 1995 lähtien ja vuodesta 1999 lähtien "Futuramaan", jossa hän on toiminut yhteensä 73 eri hahmon äänenä, joista yleisimmät ovat olleet Morbo ja Calculon.


title: Maurice LaMarche

text: Vuonna 2008 LaMarche esiintyi "" -videopelissä tohtori Neo Cortexin kollegan tohtori Nitrus Brion äänenä. Pelin jälkeen hänellä oli vierailevarooli "Scooby-Doo! Mystery Incorporated" sarjassa Vincent Van Ghoulin äänenä. LaMarche on antanut äänensä myös vuoden 2011 aikana ilmestyvään "" -peliin, jossa hän esittää Pakkasherraa. LaMarche oli myöhemmin samana vuonna Viiksi-Vallun äänenä "The Looney Tunes Show" sarjassa, jossa hänellä oli myös sivurooleja.


title: Nariño (departementti)

text: Nariño on yksi Kolumbian 32 departementista. Se on nimetty kolumbialaisen poliitikon Antonio Nariñon mukaan. Se sijaitsee Ecuadorin rajalla Tyynenmeren rannikolla. Departementin pääkaupunki on Pasto. Departementin pinta-ala on 33 268 km² ja asukkaita siellä on 1 531 777.


title: Nariño (departementti)

text: Nariñon departementti on jaettu 63 kuntaan.


title: Ilja Markov

text: Ilja Vladislavovitš Markov (, s. 19. kesäkuuta 1972 Asbest, Venäjän SFNT, Neuvostoliitto) on venäläinen 20 kilometrin kävelijä.


title: Ilja Markov

text: Ilja Markov voitti ensimmäisen arvokisakultansa vuonna 1990 Bulgariassa junioreiden MM-kilpailuissa. Vuonna 1995 hän sijoittui Göteborgin MM-kilpailuissa neljänneksi. 1996 Atlantan olympialaisissa Markov saavutti hopeaa, mikä oli hänen ensimmäinen aikuisten arvokisamitalinsa. Vuonna 1997 hän sijoittui kävelyn maailmancupissa kolmanneksi ja samaisena vuonna voitti opiskelijoiden MM-kilpailuissa universiadeissa Italian Cataniassa. Vuonna 1998 Markov voitti kultamitalin Budapestin EM-kisoissa, ja vuonna 1999 seurasi voitto Sevillan MM-kilpailuissa Espanjassa.


title: Ilja Markov

text: Vuonna 1999 Markov sijoittui kävelyn maailmancupissa seitsemänneksi ja seuraavana vuonna Sydneyn olympialaisissa sijoitus oli 15. 2001 Edmontonin MM-kilpailuissa Markov saavutti hopeaa. 2003 Pariisin MM-kilpailuissa hän sijoittui kahdeksanneksi. Vuoden 2007 Osakan MM-kilpailuissa Japanissa sijoitus oli yhdeksäs.


title: Ilja Markov

text: Markov on ammatiltaan sotilas. Hän on 178 senttimetriä pitkä ja painaa 65 kilogrammaa.


title: Fiorenza Cossotto

text: Fiorenza Cossotto (s. 22. huhtikuuta 1935) on italialainen mezzosopraano.


title: Fiorenza Cossotto

text: Cossotto sai opetusta mm. Mercedes Llopartilta ja teki oopperadebyyttinsä Milanon La Scalassa vuonna 1957. Silloin hänellä oli rooli Francis Poulencin teoksen "Dialogues des Carmélites" ensiesityksessä. Hänen uransa muuttui pian kansainväliseksi, ja jo vuonna 1958 hän esiintyi Wexford-juhlilla Irlannissa Gaetano Donizettin oopperassa "Anna Bolena".


title: Fiorenza Cossotto

text: Yhdysvaltain-debyyttinsä Cossotto teki vuonna 1964. Hän esiintyi Metropolitan-oopperassa ensimmäistä kertaa muutamaa vuotta myöhemmin, 1968. Hän oli yli neljänkymmenen vuoden ajan naimisissa basso Ivo Vincon kanssa, mutta erosi.


title: Fiorenza Cossotto

text: Donizettin ja Poulenc'n ohella Cossotton ohjelmistoon kuului mm. Luigi Cherubinin, Christoph Willibald Gluckin, Giuseppe Verdin ja Gioacchino Rossinin tuotantoa. Hän oli Maria Callasin ystävä ja yhteistyökumppani, joidenkin lähteiden mukaan kilpailija, ja kuului 1960–1970-lukujen suurimpiin mezzosopraanoihin. 1980-luvulta hän on esiintynyt satunnaisesti.


title: Hopealuoti

text: Kielikuvissa hopealuoti soveltuu mihin tahansa suoraviivaiseen ratkaisuun, jonka saavuttaminen vaatii äärimmäistä tehokkuutta. Termiä yleensä käytetään silloin, kun jonkin uuden teknisen edistysaskeleen tai käytännön oletetaan ratkaisevan helposti pääosan sillä alueella vallitsevista ongelmista. Termi on saanut alkunsa kansantaruista. Perimätiedon mukaan vain hopealuotia käyttämällä käsiaseella on mahdollista torjua noitia, vampyyreitä tai hirviöitä.


title: Hopealuoti

text: Tunnetuin taikaolento, joka on haavoittuvainen hopealuodeille, on ihmissusi. Ihmissuden haavoittuminen hopealla on alun perin peräisin Gévaudanin pedosta kertovasta legendasta, jossa jättiläismäisen suden saa lopulta ammuttua henkilö, joka on ladannut aseensa hopealuodeilla.


title: Hopealuoti

text: Useissa traditioissa hopeaa pidetään metallina, joka on tekemisissä kuun ja sielun kanssa. On todennäköistä, että nämä mielleyhtymät ovat luoneet legendan hopealuodeista.


title: Hopealuoti

text: Populaarikulttuurissa tunnettu esimerkki on Yksinäinen ratsastaja, joka käytti aseessaan hopealuoteja.


title: Hopealuoti

text: Käytännössä, vaikka hopea on lyijyä kevyempää, se soveltuu luodin raaka-aineeksi. Se on riittävän kovaa vastustamaan kovan nopeuden aiheuttamaa hankausta piipun sisäpinnassa, toisin kuin lyijy. Osumavaikutukset eivät vastaa täysvaippaluoteja. Hopealuoti ei yleensä pirstaloidu tai muuta muotoaan edes kiväärinopeudella ja luoti tunkeutuu syvemmälle. Korkean sulamispisteen ja kovuuden takia, lyijyluoteja vastaavien hopealuotien tekeminen vaatii kehittyneemmät valu- ja muotoilutekniikat. Raakaluoti voidaan valaa pinch-tekniikalla, mutta noin 1 000 °C lämpötila on välttämätön, jotta saadaan valamiseen riittävä juoksevuus.


title: Hopealuoti

text: Aikoinaan merkittävät lääkkeet, kuten salvarsan ja penisilliini on nähty "hopealuoteina."


title: Hopealuoti

text: Asiantuntijat käyttävät usein termiä kyynisesti hillitäkseen järjettömiä odotuksia. Esimerkiksi lääkärit sanovat monesti viimeisimmistä ihmedieteistä, etteivät ne ole "mitään hopealuoteja."


title: Ben-Gurionin yliopisto

text: Ben-Gurionin yliopisto () perustettiin 1964 Beershebaan, Israeliin. Yliopistossa on 17 400 opiskelijaa. Yliopisto on nimetty Israelin ensimmäisen pääministerin David Ben-Gurionin mukaan. Sillä on kolme kampusaluetta: Beershebassa, sen eteläpuolella (Sede Boqer) ja Eilatissa.


title: Ben-Gurionin yliopisto

text: Ben Gurionin yliopistossa on kuusi tiedekuntaa:


title: Ben-Gurionin yliopisto

text: Lisäksi on useita englanninkielisiä opinto-ohjelmia, kuten Master of Arts -tutkinto Lähi-Idän tutkimuksessa.


title: Ben-Gurionin yliopisto

text: Maailman viidensadan huippuyliopiston Shanghai-yliopistovertailussa Ben-Gurionin yliopisto sai vuonna 2014 sijaluvun 401–500.


title: Porin kartonkitehdas

text: Porin kartonkitehdas (Corenso United Oy Ltd) sĳaitsee Porissa Aittaluodon kaupunginosassa Kokemäenjoen etelärannalla lähellä Porin keskustaa. Tehtaan omistaa Corenso United Oy Ltd. Kartonkitehdas aloitti toimintansa vuonna 1991 nimellä Yhtyneet Paperitehtaat Oy Porin Paperi, ja se toimi lakkautetun Porin Paperitehtaan tiloissa. Vuonna 1992 Stora Enso Oy liittyi tehtaan omistajaksi ja yhdessä Yhtyneet Paperitehtaat Oy:n kanssa perustettiin Corenso United Oy Ltd. Stora Enso Oy omisti 71 % ja Yhtyneet Paperitehtaat Oy 29 % Corenso United Oy Ltd:stä. Tehdas valmistaa hylsykartonkia. Tehtaalla työskentelee 110 henkilöä, joista Paperiliittoon kuuluvia on noin 75. Tehtaan liikevaihto on noin 38 milj. euroa. Vuonna 2005 UPM-Kymmene Oyj myi 29 % omistuosuutensa Corensosta Stora Enso Oy:lle.


title: Porin kartonkitehdas

text: Vuonna 2018 Corenso Groupin omistaa Madison Dearborn Partnersin Nordic Packaging and Container Holdings Ltd.  Corenso Groupilla on 2 hylsykartonkitehdasta (Pori ja Ranska) ja 10 hylsytehdasta, joista 2 Suomen Imatralla ja Loviisassa.


title: Porin kartonkitehdas

text: Porin tehtaan tuotantoprosessi käsittää yhden kartonkikoneen, puolisellutehtaan ja kierrätyskuituosaston. Puolisellutehdas on ollut suljettuna kesästä 2012 alkaen.


title: Porin kartonkitehdas

text: Tehtaalla oli parhaimmillaan (Oy W. Rosenlew Ab:n aikana) neljä paperikonetta. Uusin paperikone muutettiin kartonkikoneeksi vuonna 1992 ja muut paperikoneet on poistettu.


title: Porin kartonkitehdas

text: Paperitehdas aloitti toimintansa kahdella koneella vuonna 1920. Vuonna 1930 hankittiin kolmas kone käytettynä ja vuonna 1958 hankittiin nykyinen neljäs kone. Tehtaan omisti aiemmin Oy W. Rosenlew Ab. Vuonna 1986 pysäytettiin yksi paperikone ja vuonna 1987 toinen. Kolmas kone pysäytettiin 1990-luvun alussa, jolloin neljäs kone muutettiin valmistamaan hylsykartonkia.


title: Porin kartonkitehdas

text: Tehtaan omistajat:


title: Lyra Belacqua

text: Lyra Belacqua on toinen Philip Pullmanin kirjoittaman "Universumien tomu" -fantasiatrilogian päähenkilöistä (Will Parryn ohella), itsepäinen, vilkas ja utelias tyttö, joka elää kuvitteellisen rinnakkaistodellisuuden Oxfordissa. Lyran daimoni, eräänlainen sielun eläinhahmoinen ilmentymä, on nimeltään Pantalaimon. Kolmannen kirjan lopussa Pantalaimon asettuu pysyvästi mäntynäädän hahmoon. Toisin kuin Lyra, se on luonteeltaan järkevä, varovainen ja sarkastinen.


title: Lyra Belacqua

text: Trilogian ensimmäisessä kirjassa, Kultaisessa kompassissa, Lyra lähtee Pohjoiseen gypteiksi kutsuttujen, jokia ja kanavia pitkin kiertelevien ihmisten kanssa vapauttaakseen ystävänsä Rogerin "Kahmaisjoina" tunnetuilta lapsikaappareilta. Pohjoisessa hän joutuu tekemisiin mm. panssarikarhujen ja noitien kanssa. Hän auttaa vapauttamaan isänsä lordi Asrielin panssarikarhujen vankeudesta, mutta Asriel pakenee Lyran luota mukanaan Roger ja tieteellisiä laitteita. Lyra lähtee hänen peräänsä, mutta Asriel ehtii erottaa Rogerin daimonistaan vapauttaen valtavasti energiaa, jonka avulla hän repii taivaaseen aukon, joka johtaa toiseen maailmaan. Lordi Asriel kulkee aukosta ja Rogerin kuoltua daimonin menetykseen Lyra päättää seurata häntä.


title: Lyra Belacqua

text: Seuraavassa osassa, Salaperäisessä veitsessä Lyra seikkailee useissa eri maailmoissa. Cittágazzeksi kutsutussa maailmassa hän tapaa meidän maailmastamme kotoisin olevan Will Parryn, jonka kanssa hän ystävystyy.


title: Lyra Belacqua

text: Viimeisessä osassa, Maagisessa kaukoputkessa Lyra ja Will kulkevat läpi kuolleiden maailman, jonne daimonit eivät voi mennä. Näin he saavuttavat kyvyn loitota daimoneistaan miten paljon hyvänsä. Lyra ja Will rakastuvat, mutta joutuvat eroamaan, koska käy ilmi, että ihminen ei voi elää pitkiä aikoja muualla kuin omassa maailmassaan sairastumatta kuolettavasti.


title: Lyra Belacqua

text: Elokuvassa "Kultainen kompassi" Lyraa näyttelee Dakota Blue Richards.


title: Melissa (nimi)

text: Melissa on naisen etunimi, joka tarkoittaa kreikaksi mehiläistä. Kreikkalaisessa mytologiassa Melissa () oli Kreetan kuninkaan Melisseuksen tytär, nymfi, joka ruokki Zeus-ylijumalaa hunajalla tämän varhaisvuosina, kun taas hänen sisarensa Amaltheia ruokki Zeusta vuohenmaidolla. Nimeä Melissa käytettiin myös Artemiista kuun jumalattarena.


title: Melissa (nimi)

text: Suomessa nimi Melissa on alkanut yleistyä vasta 1900-luvun lopulla. Maaliskuuhun 2016 mennessä se on annettu noin 2 020 henkilölle. Vuodesta 2015 lähtien Melissan nimipäivä on 5. toukokuuta.


title: Mayo-klinikka

text: Mayo-klinikka () on voittoa tavoittelematon sairaala ja lääketieteen tutkimusyksikkö, jonka päämaja on Rochesterissa, Minnesotassa. Se on maailman ensimmäinen ja suurin voittoa tavoittelematon integroidun hoidon sairaalaryhmittymä,ja siellä työskentelee yli 3 800 lääkäriä ja tutkijaa sekä 50 900 terveydenhuollon työntekijää. Sairaala on keskittynyt vaikeiden tapauksien hoitoon erikoissairaanhoidossa. Se käyttää tutkimukseen yli 660 miljoonaa dollaria vuodessa.


title: Mayo-klinikka

text: Tohtori William Worral Mayo muutti perheineen Rochesteriin vuonna 1864 ja avasi lääkärin praktiikan, joka kehittyi hänen poikiensa johdolla Mayo-klinikaksi. Sitä pidetään laajasti yhtenä maailman parhaista sairaaloista, ja U.S. News & World Report -aikakauslehti arvioi sen 2014–2015 listallaan Yhdysvaltojen parhaaksi sairaalaksi. Se on ollut kyseisen listan kärkipäässä yli 20 vuotta.


title: Mayo-klinikka

text: Mayo-klinikalla on sairaalakampukset Rochesterissa, Arizonan Scottsdalessa ja Phoenixissa sekä Floridan Jacksonvillessä.


title: Yoshihiro Tatsumi

text: Yoshihiro Tatsumi (, 10. kesäkuuta 1935 Osaka – 7. maaliskuuta 2015) oli japanilainen sarjakuvapiirtäjä. Hänen ansiokseen katsotaan realististen aiheiden ja siloittelemattoman arkipäivän kuvauksen tuominen japanilaiseen sarjakuvaan. Tatsumin aikuisille lukijoille luomaa uraauurtavaa lajityyppiä kutsutaan nimellä gekiga (”dramaattiset kuvat”).


title: Yoshihiro Tatsumi

text: 15-vuotiaana uransa aloittanut Tatsumi työskenteli aluksi osakalaiselle kustantamolle, joka julkaisi 1950-luvun alussa rikostarinoita kuvaavia sarjakuvakirjoja. Tarinoissa pyrittiin realismiin eikä hahmoja ollut tyypitelty humoristisesti. Kuvaustapa oli paljon velkaa film noirille ja amerikkalaiselle pulp-kirjallisuudelle. Kun kustantamo teki konkurssin, Tatsumi siirtyi vuonna 1957 Tokioon ja perusti oman kustantamonsa saadakseen töitään julki. Tatsumin edelläkävijän roolia kuvaa parhaiten, että hänen tietääkseen ennen häntä japanilaisissa sarjakuvissa ei ollut kuvattu murhaa.


title: Yoshihiro Tatsumi

text: Tatsumin sarjakuvat ovat suuressa määrin omaelämäkerrallisia tai perustuvat lähipiirin elämän tarkkailuun Osakassa ja Tokiossa. Hän julkaisi Gero-lehdessä 1970-luvulta alkaen useita alempien yhteiskuntaluokkien elämää kuvaavia sarjakuvia, jotka ovat olleet arvostettuja Japanin lisäksi myös Euroopassa.


title: Yoshihiro Tatsumi

text: Tatsumin ura kesti yli 50 vuotta. Hän sai vuonna 2008 valmiiksi 800-sivuisen omaelämäkerrallisen sarjakuvateoksen "Gekiga hyōryū". Tatsumin vanhoja sarjakuvia on alettu julkaista länsimaissa vasta 2000-luvulla.


title: Spede Pasasen filmografia

text: Tämä on luettelo Spede Pasasen filmografiasta.


title: Spede Pasasen filmografia

text: Tuottajana jokaisessa lajiteltavan taulukon elokuvassa. K = käsikirjoittaja, O = ohjaaja, N = näyttelijä.


title: Raahe-Kiekko

text: Raahe-Kiekko on raahelainen vuonna 1994 perustettu jääkiekkoseura. Joukkue pelaa Suomen kolmanneksi korkeimmalla sarjatasolla Suomi-sarjassa. Seuran kotiareena on Raahessa E. Helaakoski Areenalla, jonne mahtuu 1500 katsojaa. Seura on perustettu 1994, jääkiekkoa on pelattu Raahessa toki jo aiemminkin, toiminnasta vastasivat Teräs-kiekko ja Kiekko-Vesa. Raahessa jääkiekkoilulla on hyvin kunniakkaat perinteet, laji on aloitettu kaupungissa jo 1940-luvulla. Vielä 1970-luvun alkupuolella Raahen Vesa pelasi toiseksi ylimmällä sarjatasolla, Suomen sarjassa mm. Kärppien ja JyP:n kanssa. Kaudella 2011–2012 seura käytti nimeä Raahen Jääkiekkoklubi (RJK).


title: Raahe-Kiekko

text: Raahe-Kiekon valmentaja Teijo Raatensalmi sai potkut heikon menestyksen johdosta keväällä 2008


title: A Momentary Lapse of Reason

text: A Momentary Lapse of Reason on Pink Floydin vuonna 1987 julkaistu albumi, joka on yhtyeen ensimmäinen albumi sen jälkeen, kun Roger Waters oli virallisesti eronnut yhtyeestä vuonna 1985. Sopimusteknisistä syistä myöskään vuonna 1979 yhtyeestä erotettua Richard Wrightia ei merkitty levyn kansissa yhtyeen jäseneksi vaan vierailevaksi muusikoksi. Albumi saavutti kolmannen sijan myyntilistoilla sekä Britanniassa että Yhdysvalloissa. Euroopassa levyn julkaisi EMI ja muualla maailmassa Columbia Records.


title: Giacomo della Porta

text: Giacomo della Porta (n. 1533–1602) oli italialainen arkkitehti ja kuvanveistäjä, joka osallistui useiden Rooman merkittävimpien rakennusten suunnitteluun, näistä huomattavimpana Pietarinkirkko.


title: Giacomo della Porta

text: Della Porta syntyi Porlezzassa, Lombardiassa. Hän työskenteli sekä Michelangelon että Giacomo Barozzi da Vignolan kanssa. Della Porta vei päätökseen Michelangelon suunnitelman Capitolium-kukkulan aukion uudelleenrakentamisesta. Hän myös viimeisteli opettajansa Vignolan suunnitteleman Il Gesù -kirkon. Della Porta muokkasi sen fasadin kokonaan uudelleen omien piirustustensa pohjalta. Vuodesta 1573 Della Porta johti Pietarinkirkon rakennustöitä ja viimeisteli yhdessä Domenico Fontanan kanssa kirkon kupolin vuosina 1588–1590.


title: Syyttömyysolettama

text: Syyttömyysolettama on keskeisiin ihmisoikeuksiin kuuluva periaate, jonka mukaan todistustaakka rikosasioissa kuuluu aina syyttäjälle ja jokaista, todennäköisin syin epäiltyäkin, on pidettävä syyttömänä. Hänen ei tarvitse todistaa syyttömyyttään välttyäkseen rangaistukselta. Kun syyte hylätään, ei tuomioistuin tuomitse syytettyä syyttömäksi vaan hän on ollut sitä koko ajan. Oikeudenkäynnin ja esitutkinnan aikana ei siis periaatteessa pitäisi olla epäselvää tilannetta, jossa haetaan vastausta onko henkilö syyllinen vai syytön. Tuomioistuimen tehtävänä on vastata vain siihen kysymykseen osoittaako syyttäjän näyttö syytetyn syylliseksi.


title: Syyttömyysolettama

text: Periaate ilmaistaan YK:n ihmisoikeusjulistuksen 11 artiklassa: "Jokaisen rikollisesta teosta syytteessä olevan henkilön edellytetään olevan syytön siihen asti kunnes hänen syyllisyytensä on laillisesti todistettu julkisessa oikeudenkäynnissä, jossa hänelle turvataan kaikki hänen puolustustaan varten tarpeelliset takeet."


title: Syyttömyysolettama

text: Myös mm. Euroopan ihmisoikeussopimuksessa on asiasta säännös. Sen 6 artiklan 2 kappaleen mukaan jokaista rikoksesta syytettyä on pidettävä syyttömänä, kunnes hänen syyllisyytensä on laillisesti näytetty toteen. Artiklan 1 kappaleessa taas edellytetään, että rikossyytteet tulee käsitellä nimenomaan riippumattomassa tuomioistuimessa, niitä ei voi jättää minkään hallinnollisen viranomaisen ratkaistavaksi. Edelleen vaaditaan, että tuomioistuimen menettelyn tulee täyttää oikeudenmukaisen oikeudenkäynnin vaatimukset.


title: Syyttömyysolettama

text: Esitutkintalain 4 luvun 2 § mukaan rikoksesta epäiltyä on kohdeltava esitutkinnassa syyttömänä. Myös hyvään journalistiseen tapaan kuuluu syyttömyysolettama. Suomalaisten journalistin ohjeiden mukaan oikeudenkäynnin aikana ei pidä asiattomasti pyrkiä vaikuttamaan tuomioistuimen ratkaisuihin eikä ottaa ennakolta kantaa syyllisyyteen .


Gramin–Schmidtin ortogonalisoimismenetelmä on menetelmä, jolla voidaan tehdä äärellinen jono sisätuloavaruuden V lineaarisesti riippumattomia vektoreita ortogonaalisiksi eli keskenään kohtisuoriksi siten että ortogonaalinen jono virittää V:n saman aliavaruuden kuin alkuperäinen jono. Toisin sanoen ortogonaalinen jono on saman aliavaruuden kanta kuin alkuperäinen jono. Ortogonaalisesta jonosta saadaan normittamalla ortonormaali.


title: Gramin–Schmidtin ortogonalisoimismenetelmä

text: Menetelmä on nimetty tanskalaisen Jørgen Pedersen Gramin ja saksalaisen Erhard Schmidtin mukaan.


text: Olkoon ( w, ..., w ) vapaa, ääreellinen jono sisätuloavaruudessa V, n ≥ 1. Halutaan muodostaa ortonormaali jono ( u, ..., u ), jolle pätee span( w, ..., w ) = span( u, ..., u ) kaikilla k formula_1 { 1, ..., n } eli jonot ( w, ..., w ) ja ( u, ..., u ) virittävät V:n saman aliavaruuden. Toimitaan seuraavasti:


text: Valitaan formula_2.


text: formula_4 ja


text: Nyt jono (u, u, u ) on ortonormaali jono ja span(u, u, u ) = span(w, w, w ).


title: Stora Enson Imatran tehtaat

text: Stora Enson Imatran tehtaat sijaitsevat Imatralla. Imatran tehtaisiin kuuluu kaksi tuotantoyksikköä; Kaukopään tehtaat ja Tainionkosken tehtaat. Lisäksi Stora Ensolla on Imatralla tutkimuskeskus Tainionkoskessa sijaitsevassa saaressa vanhoissa Tornatorin rakennuksissa. Aiemmin tehtaisiin kuului myös Imatrankosken tehdas. Imatran tehtaat ovat Stora Enson suurin tehdas, Suomen suurin kartongintuottaja ja eräs Euroopan suurimmista metsäteollisuusintegraateista. 90 % tehtaan tuotteista menee vientiin. Tehtaat työllistävät noin 1 000 henkilöä.


title: Stora Enson Imatran tehtaat

text: Sellutehdas valmistui Kaukopäähän vuonna 1935. Tehdasrakennus edusti aikansa huippuarkkitehtuuria. Kartonkitehdas rakennettiin korvaamaan luovutetulle alueelle jääneitä Enson tehtaita vuonna 1950. Ensimmäinen kartonkikone KA1 on edelleen käytössä – tosin moneen kertaan uusittuna. 1960-luvulla Tornatorin vanha tehdas Tainionkoskella lopetettiin ja sitä korvaamaan rakennettiin Tainionkoskelle sellu- ja paperitehtaat. Vanhoissa Tornatorin tiloissa Tainionkosken saaressa toimii nykyään Stora-Enson tutkimuskeskus.


title: Stora Enson Imatran tehtaat

text: Tehtaaseen kuuluu 2 sellutehdasta, 2 paperikonetta (Tainiolla sijaitseva paperikone on vuokrattu Kotka Mills yhtiölle 1.11.2018 asti), 4 kartonkikonetta ja 3 päällystyskonetta. Paperi- ja kartonkikoneiden yhteinen tuotantokapasiteetti on 1 036 000 t/a.


title: Stora Enson Imatran tehtaat

text: Ruskean kraftlinerin valmistus lopetettiin vuonna 1984. PK8 lopetettu vuonna 2010. CTMP-laitos on käynnistetty vuonna 1996.


title: Stora Enson Imatran tehtaat

text:
Ruskean kraftlinerin valmistus lopetettiin vuonna 1984. PK8 lopetettu vuonna 2010. CTMP-laitos on käynnistetty vuonna 1996
Tainionkosken höyryvoimala on suljettu vuonna 1998Tehdasalueen vaihtotöistä huolehtii Imatran veturipalvelu. Sillä on käytössään useita vetureita:


title: Stora Enson Imatran tehtaat

text: Lisäksi Imatran veturipalvelu omistaa Kaukaan tehtailta ostetu Move66 13/1973 ja Move 67 01/1975-veturit, jotka ovat käytössä Stora EnsonAnjalan paperitehtaalla jaInkeroisten kartonkitehtaalla.


title: Tainionkosken tehdas

text: Tainionkosken tehdas tarkoittaa seuraavia asioita:


title: Berenike

text: Berenike () voi tarkoittaa ainakin seuraavia asioita:


title: Kuvioluku

text: Kuvioluku on mikä tahansa luonnollinen luku, jota vastaava määrä pisteitä tai kappaleita voidaan asetella tasavälein pinnalle tai tilaan niin, että niistä syntyy jokin geometrisesti tunnistettava kuvio. Tasolle asetetut kuviot voidaan muodostaa monikulmioita, jotka ovat säännöllisiä tai muulla tavalla merkittäviä. Kun kuviolukuja muodostetaan tilaan, korvataan pisteet esimerkiksi palloilla, jotka asetellaan toisiinsa nähden rinnalle, alle tai päälle, ja saadaan kappaletta muistuttava kuvio.


title: Kuvioluku

text: Tietyn kuvioluvun muodostamineen vaikuttaa paitsi kuvion muoto niin myös sen koko. Esimerkiksi kaikki kolmioluvut saadaan, kun eri määristä pisteitä muodostetaan eri kokoisia tasasivuisiksi muodostettuja kolmioita. Tiettyä kuviota vastaa yleensä ääretön lukujoukko.


title: Kuvioluku

text: Luvuilla, jotka saadaan kuvioluvuista, on mielenkiintoisia ominaisuuksia, joita tutkittiin antiikin kreikassa ja Euroopassa 1600 luvulta asti.


title: Kuvioluku

text: Monikulmioluvut saadaan kuvioista, jotka on aseteltu säännöllisiksi kolmioiksi, neliöiksi, viisikulmioiksi tai kuusikulmioiksi. Seuraavassa näytetään, miten viisi ensimmäistä neliölukua on saatu.


title: Kuvioluku

text: Luku neljä saadaan, kun pisteen ympärille muodostetaan kolmella (punaisella) pisteellä neliö, jonka sivut muodostuvat kahdesta pisteestä. Luku yhdeksän saadaan, kun (2 x 2)-neliö laajennetaan täydentämällä sitä viidellä pisteellä (3 x 3)-neliöksi. Kuvioihin jää edelliset pisteet paikalleen, kun niitä täydennetään gnomonilla (punaiset pisteet), ja kuvioluku saadaan, kun kaikki pisteet lasketaan mukaan.


title: Kuvioluku

text: Kuusikulmioluku syntyy, kun valmiiseen kulmioon lisätään gnomon, joka täydentää kuvion taas kuusikulmioluvuksi.


title: Kuvioluku

text: Tyhjät välit kuvion sisällä kuuluvat tämän kuviotyypin luonteeseen. Kuusikulmiolukujen gnomonit formula_1 muodostavat myös lukujonon: 1, 5, 9, 13, 17, ..., joka näyttää olevan aritmeettinen lukujono formula_2 .


title: Kuvioluku

text: Kun tason kuvioluvut saadaan ryhmittelemällä tasolle pisteitä, tilan kuvioluvut saadaan ryhmittelemällä pieniä palloja "kasoihin" kuten kuutioiksi, pyramideiksi tai kehiksi. Tällainen ryhmittely on esimerkiksi tetraedri tai neliöpohjainen pyramidi.


title: Luettelo heettiläisten kuninkaista

text: Tämä on luettelo heettiläisten kuninkaista. Vähää-Aasiaa, nykyistä Turkkia vanhalla ajalla kansoittaneiden heettiläisten kuninkaiden hallitusajat tunnetaan vain epätarkasti, ja kaikkia heettiläisiä kuninkaita ei tiedetä, sillä säilyneet savitaulut ovat puutteellisia. Heettiläisten keskivaltakunnasta tiedetään vain vähän.. McMahanin mukaan Hattusili II ja Tudhaliya III hallitsivat käänteisessä järjestyksessä, Tudhalija III ennen Hattushilia.


title: Jeff Garcia

text: Jeffrey Garcia (s. 1976 La Puente, Kalifornia) on yhdysvaltalainen Annie-palkittu ääninäyttelijä ja koomikko, joka tunnetaan parhaiten roolistaan Sheen Estevezinä tietokoneanimaatiosarjassa Roni Neutroni. Hän oli myös Pip-hiiren äänenä elokuvassa Tallipihan bilehileet sekä Oscar-palkitussa Happy Feet -elokuvassa Rinaldon äänenä.


title: Jeff Garcia

text: Garcia aloitti uransa koomikkona 15-vuotiaana osallistuttuaan amatöörien komediakilpailuun Los Angelesin klubilla. Esityksessään hän käytti sarkasmia ja katuvitsejä, joiden myötä Garcia sijoittui kilpailussa toiseksi. Palkinnoksi hän sai 20 senttimetriä pitkän pokaalin ja 50 dollaria rahaa.


title: Jeff Garcia

text: Vuonna 1994 Garcia teki ensimmäisen televisioroolinsa HBO:n komediasarjassa "Loco Slam", jonka myötä hän esiintyi yli kymmenessä televisiosarjassa vierailevissa rooleissa, joissa Garcia esitti koomisia kykyjään. Sittemmin Bud Friedman antoi hänelle mahdollisuuden esittää useammin stand up komiikkaa eri yökerhoissa Las Vegasissa, jonka myötä Garcia on nykyisin tehnyt kiertueita pitkin Yhdysvaltoja yökerhoissa ja kouluissa.


title: Jeff Garcia

text: Vuodesta 2000 lähtien Garcia on tehnyt koomikko uransa ohella äänirooleja animaatioihin, joista hänen merkittävimmäksi rooliksi nousi Sheen Estevez vuoden 2001 Oscar-ehdokkuuden saaneessa tietokoneanimaatioelokuvassa Jimmy Neutron – neropatti. Elokuvan jälkeen Garcia jatkoi rooliaan elokuvaan perustuvissa sarjoissa ja videopeleissä.


title: Pekka Himanka

text: Pekka Himanka (s. 17. lokakuuta 1943 Kalajoki) on suomalainen laulaja ja muusikko. Laulutaitojaan hän esitti jo viisivuotiaana ollessaan sairaalassa, mutta hänen aktiivinen muusikonuransa alkoi 22-vuotiaana. Hän suoritti vuonna 1967 radioesiintyjien diplomin. Levylaulajan uransa hän aloitti vuonna 1968, jolloin hän levytti Unto Jutilan säveltämän "Kalajokivalssin". Hänen tunnetuin levytyksensä on valssi "Kankaan kaunis Katriina", jonka hän levytti vuoden 1975 alussa. Himangan mukaan balladin taustalla on Vimpelin seudulta muistiin merkitty kansantarina, jonka Saukki muokkasi iskelmätekstiksi. Muita menestyskappaleita ovat muun muassa "Maailman valot", "Variksen saappaat" ja "Viimeinen tukkilainen" sekä "Simpeleen siia0t ja Parikkalan piiat". Pääosan Himangan levytyksistä sovitti Sven Nygård.


title: Pekka Himanka

text: Himanka kierteli useiden orkestereiden mukana kotimaassa ja Ruotsissa ja kävipä hän rapakon takanakin. Keikkamatkojaan Himanka ajoi punaisella Opel Rekord -henkilöautolla. Hänellä oli myös radio- ja TV-esiintymisiä ja oma konsertti Finlandia-talossa. Hänestä on tehty TV-dokumentti "Kalajoen Pekka". Hän on levyttänyt kaikkiaan 266 kappaletta. Nykyisin keikkailu on jäänyt, ja Himanka keskittyy merenrantatilansa ja metsän hoitamiseen Kalajoella.


title: Jeffree Star

text: Jeffree Star (s. 15. marraskuuta 1985 Los Angeles, Kalifornia), alkuperäiseltä nimeltään Jeffrey Steininger, on yhdysvaltalainen yrittäjä, malli, muotisuunnittelija, meikkitaiteilija, tubettaja sekä laulaja-lauluntekijä. Star on saavuttanut suosionsa androgyynimallina ja tuomalla markkinoille oman kosmetiikkaketjunsa, sekä kokeiluillaan näyttelemisen ja DJ:nä toimimisen saralla.


title: Jeffree Star

text: Star syntyi Orangen piirikunnassa, Kaliforniassa. Hänen perheensä on kotoisin Saksasta. Hän huomasi olevansa homoseksuaali jo varhaislapsuudessaan. Jeffreen isä kuoli hänen ollessaan kuusivuotias, ja hän jäi yksin alkoholistisen mallina työskentelevän äitinsä kanssa. Hän aloitti kokeilunsa meikkien parissa jo varhaisella iällä. Jeffree vakuutti äitinsä antaneen hänelle luvan meikata kouluun mennessään. Star oli silloin yläasteikäinen, ja meikkaamisen lisäksi hän myös värjäsi hiuksensa huomiota herättävillä väreillä. Heti high schoolista valmistuttuaan Star muutti Kalifornian osavaltion Los Angelesiin, missä hän alkoi elättää itseään meikkaajana, mallina ja muusikkona.


title: Jeffree Star

text: Jeffree Star käytti yhteisöpalvelua MySpacea edistämään sekä musiikkiaan että vaatesuunnittelijan uraansa. Hänellä oli alusta asti hyvin paljon ”kavereita” sivustossa, koska monet faneistaan suosittelivat eri sivuilta liittymään MySpaceen. Starin MySpaceen laittamat muotikuvaukset keräsivät usein yli 50 000 kommenttia.


title: Jeffree Star

text: Starin hip-hop-laulajan ja electronica-muusikon ura sai alkunsa, kun hän ystävystyi Peachesin rumpalin kanssa, joka rohkaisi häntä tekemään musiikkia. Hänen kahdet ensimmäiset soolokappaleet ”We Want Cunt” ja ”Straight Boys” kirjoitettiin yhteistyössä Holen, kerran Mötley Crüelle rumpalina toimineen Samantha Maloneyn ja Scarling.:n laulajan Jessickan kanssa. Tällöin Star pyysi MySpacen perustaja Tom Andersonin muuttamaan MySpace-sivunsa musiikkisivuksi niin, että pystyisi esittelemään musiikkiaan. Hän teki kiertueita yhdessä elektromuusikko Peachesin, Cydni Lauperin, Metro Stationin, Breathe Carolinan, Dr. Manhattanin, Schoolyard Heroesin ja Ultraviolet Soundin kanssa. 13. maaliskuuta 2007 Star julkaisi ensimmäisen EP-levynsä, Ultraviolet Soundin tuottaman "Plastic Slumber Partyn", joka nousi iTunesin listan ykköseksi.


title: Jeffree Star

text: Starin toinen EP-levy "Cupcakes Taste Like Violence" julkaistiin 9. joulukuuta 2008, ja ensimmäinen studiolevynsä "Beauty Killer" 22. syyskuuta 2009.


title: Jeffree Star

text:
Star on työstänyt useita kappaleita, jotka hän on itse kirjoittanut. Starin musiikkityylit ovat elektroninen sekä pop.
Tunnetuimmat kappaleet häneltä ovat ”Beauty Killer”, ”Lollipop Luxury”, ”Louis Vuitton”, ”Miss Boombox”, ”Eyelash Curlers and Butcher Knives” ja ”Plastic Surgery Slumber Party”.


title: Jeffree Star

text: Jeffree Starilta on myös ilmestynyt albumi "Beauty Killer" sekä tuotantoon nähden suurehko määrä musiikkivideoita.


title: Jeffree Star

text: Vuonna 2015 Star perusti oman kosmetiikkayrityksen ”Jeffree Star Cosmetics” joka on nauttinut suurta suosiota maailmanlaajuisesti. Brändin tuotteita ovat mm. Huulipunat sekä luomiväripaletit.


title: Jeffree Star

text: Jeffreen pukeutumistyyli on valtaväestöstä poikkeava. Hän on usein kohahduttanut pukeutumisellaan ja käyttää usein luksusmerkkien kuten Guccin vaatteita.


title: Jeffree Star

text: Jeffree on seurustellut jo usean vuoden ajan Nathan Schwandtin kanssa, he asuvat yhdessä Calabasasin kaupungissa Los Angelesissa Yhdysvalloissa. Calabasas on suosittu asuinalue julkisuuden henkilöiden kesken. Jeffreellä ja Nathanilla on 6 pomeranian rotuista koiraa. Koirien nimet ovat Diamond, Diva, Daddy, Delicious, Drama ja Da Vinci. Jeffree on ollut usein kritiikin kohteena koiriensa värjäämisestä erilaisin shokkivärein.


title: X (Kylie Minoguen albumi)

text: X on australialaisen poplaulaja Kylie Minoguen kymmenes studioalbumi. Se julkaistiin Yhdysvalloissa 26. marraskuuta 2007. Suomessa albumi ei noussut viralliselle albumilistalle, mutta oli viikon iTunesin ykkösenä. Albumilta on julkaistu singlenä kappaleet ”2 Hearts”, ”Wow”, ”In My Arms”, ”Cosmic”, ”All I See” ja ”The One”. ”Cosmic” julkaistiin Espanjassa, ”All I See” Yhdysvalloissa. Freemansons-yhtyeen remix ”The One” -kappaleesta jäi kuitenkin lopulta ilman fyysistä julkaisua Britanniassa.Internetiin vuosivat myös kappaleet ”Excuse My French” ja ”When The Cat's Away”, joita luullaan usein Kylien esittämiksi, mutta Kylien levy-yhtiön tiedotteen mukaan Kylie ei ole koskaan levyttänyt kappaleita, vaan kyseessä ovat alkuperäiset Kylielle toimitetut demoversiot.


title: Busiris

text: Busiris () oli kreikkalaisessa mytologiassa Egyptin kuningas, jolla kreikkalaiset luultavasti viittasivat Osirikseen. Hänet mainitaan Poseidonin ja joko Lysianassan tai Anippen pojaksi.


title: Busiris

text: Kun Egyptissä oli vallinnut kuivuuden vuoksi nälänhätä yhdeksän vuoden ajan, kutsui Busiris kreikkalaisia tietäjiä auttamaan ongelman ratkaisemisessa. Thrasios tai Frasios ennusti, että sateet saapuisivat jälleen, jos kuningas uhraisi muukalaisen. Niin tämä ryhtyi uhraamaan vuosittain Zeukselle muukalaisen, aloittaen ennustuksen antajasta.


title: Busiris

text: Myöhemmin Busiris yritti uhrata myös Herakleen tämän ollessa etsimässä hesperidien omenaa, mutta tämä mursi kahleensa, ja surmasi sekä kuninkaan että tämän pojan Amfidamaksen.


title: Sisustusmusiikki

text: Sisustusmusiikki () on Erik Satien käyttämä termi eräänlaisesta taustamusiikista, jota soittaja sen paremmin kuin yleisökään ei saa kuunnella. Satie sävelsi sisustusmusiikkia muutamia lyhyitä kappaleita eri instrumenteille, ensimmäisen kerran vuonna 1917.


title: Tapsan tahdit

text: Tapsan tahdit on Nokian kaupungissa vuosittain heinäkuun lopussa pidettävä merkittävä kotimaisen kevyen musiikin tapahtuma. Se on saanut nimensä Tapio Rautavaarasta, joka on syntynyt Nokialla vuonna 1915. Ensimmäisen kerran tapahtuma järjestettiin vuonna 1987. Kävijöitä on ollut viime vuosina noin 30 000. Tapahtumassa jaetaan Iskelmä-Finlandia-palkinto. Vuonna 2007 palkinto jaettiin seitsemännen kerran, ja sen sai Eino Grön.


title: Harmaamerimetso

text: Harmaamerimetso ("Phalacrocorax gaimardi") on Etelä-Amerikan länsirannikolla ja eteläosassa laajalla alueella, mutta harvalukuisena, esiintyvä merimetsolaji.


title: Harmaamerimetso

text: Linnun keskikoko täysikasvuisena on noin 75 cm ja sen tunnistaa erityisesti valkeasta kaulasepel-laikusta ja tummemman selkäpuolen helmimäisestä kirjailusta. Muutoin pää, kaula ja vatsa on harmaa. Linnulla on ohut keltainen nokka, jonka juuressa on pesimäaikana verenpunainen laikku. Kirkkaanpunaiset räpylät paljastuvat linnun sukeltaessa. Pesimäaikana lajilla on päässään pitkiä valkoisia haituvia. Sukupuolet ovat samannäköiset


title: Harmaamerimetso

text: Lintua tavataan Etelä-Amerikan länsirannikolla ja eteläkärjestä. Tyynenmeren puolella arvioitiin olevan vuonna 2007 12–13 000 yksilöä aina Macabi-saarilta Perussa Chiloé-saarille asti Chilen etelärannikolla. Atlantin puolella arvioitiin samaan aikaan olevan noin 2 200 lintua Puerto Deseadosta Monte Leonin kansallispuistoon saakka ja ajoittain Santa Cruzin maakunnassa Magalhãesinsalmessa Argentiinassa.


title: Harmaamerimetso

text: Populaatio on pienenemässä, mutta sitä tavataan laajalla alueella. Lajia uhkaavat munien keräily, El Ninon aiheuttamasta meren lämpötilan noususta johtuvat muutokset meren eliöstökannassa sekä lisääntyvän kalastuselinkeinon myötä takertuminen kalastajien välineisiin.


title: Harmaamerimetso

text: Lintu on merenrannoilla ja rannikon läheisillä saarilla pesivä paikkalintu. Se suosii kivisiä, luoksepääsemättömiä ja kallioisia jyrkänteitä pesimiseen. Ruokansa se hankkii kylmistä ja matalista, eliörikkaista merialueilta. Esiintyy useimmiten yksilöinä, mutta voi esiintyä joskus myös pieninä parvina.


title: Harmaamerimetso

text: Lintu pesii yksittäisinä pareina tai pieninä yhdyskuntina rannikoilla ja guanopitoisilla saarilla. Pesä kootaan merikasveista ja se on yleensä rantajyrkänteiden tasanteilla tai rantakallioiden koloissa ja onkaloissa.


title: Harmaamerimetso

text: Harmaamerimetso syö pääasiassa kalaa.


title: Allan Arbus

text: Allan Franklin Arbus (15. helmikuuta 1918 – 19. huhtikuuta 2013) oli yhdysvaltalainen näyttelijä. Hän esitti psykiatri Tri. Sidney Freedmania televisiosarjassa "M*A*S*H".


title: Allan Arbus

text: Arbus, jolla oli juutalaista sukutaustaa, syntyi New Yorkissa. Paitsi televisiossa, hän teki työtä myös useissa elokuvissa. Hän oli vuodesta 1941 naimisissa maailmankuulun valokuvaaja Diane Arbusin kanssa. Pari sai ennen eroamistaan 1959 kaksi lasta.


title: Allan Arbus

text: Arbus eli vuodesta 1977 uusissa naimisissa Mariclare Costellon kanssa, ja parilla oli yksi lapsi. Vuoden 2006 Diane Arbusia käsittelevässä Steven Shainbergin elokuvassa "Fur" Allan Arbusin osan esittää Ty Burrell.


title: Ahti Lampi

text: Ahti Lampi (s. 17. marraskuuta 1938 Lohja) on suomalainen tanssimuusikko ja iskelmälaulaja. Varsinaiselta ammatiltaan hän on automaalari. Hän aloitti keikkailun vuonna 1963 eri orkestereiden solistina lähinnä kotiseudullaan läntisellä Uudellamaalla. Vuonna 1980 hän voitti mestaruuden Lappeenrannan humppafestivaaleilla yhtyeen "Humppa ja tangopojat" kanssa.


title: Ahti Lampi

text: Ahti Lampi sai vuonna 1980 levytettäväkseen Vexi Salmen parodiamielessä sanoittaman ja Heikki Annalan säveltämän melankolisen kappaleen "Elämän valttikortit", josta tuli suurmenestys Reijo Kallion "Yksinäisen" vanavedessä. Molemmat laulut kuvastavat omalta osaltaan 1970- ja 1980-lukujen vaihteen yhteiskunnallisia oloja: työttömyys oli käynyt Suomessa siihenastisessa huipussaan, maaseutu oli maaltapaon jäljiltä entistä tyhjempi, kymmeniätuhansia suomalaisia oli muuttanut paremman elämän toivossa Ruotsiin ja etenkin lähiöiden ja pienten paikkakuntien keskiolutkuppiloissa istui suurin joukoin työttömiä tuopin ääressä. Suosioon tulleet itsetilitysiskelmät, joista osa oli suoranaisia valitusvirsiä, purkivat varsinkin joutilaiksi jääneiden miesten tuntoja.


title: Ahti Lampi

text: Vexi Salmi kertoi myöhemmin kirjoittaneensa "Elämän valttikortit" hieman naureskellen, sillä hänen tekstinsä ihmisellä meni niin huonosti, ""ettei kenelläkään voi oikeasti niin huonosti mennä"". Salmen mukaan Lampi, jonka levytuottaja Seppo Matintalo löysi saamansa vihjeen perusteella lohjalaisesta tanssipaikasta Tanhuhovista, levytti laulun kuitenkin vakavasti ja samoin yleisö otti sen täysin tosissaan. Levyn myyntiä siivitti myös Markus Heikkerön ottama albumin kansikuva, jossa Lampi istui puistonpenkillä keskellä syksyistä maisemaa. Raha-automaattiyhdistyksen tilaston mukaan "Elämän valttikortit" oli yksi levyautomaattien soitetuimmista levyistä alkuvuonna 1981.


title: Ahti Lampi

text: Myös Lammen kaksi myöhempää albumia saivat hyvän vastaanoton. Kolmannen albumin nimikkokappale "Kannaksen poikia" tuli tutuksi "Syksyn sävelen satoa" -ohjelmasta vuonna 1984. Lampi ei levyttänyt yhtäkään käännösiskelmää, vaan kaikki hänen kappaleensa olivat kotimaista tuotantoa, useimmiten Toivo Kärjen ja Vexi Salmen kynästä.


title: Ahti Lampi

text: Lammella riitti oman yhtyeen kanssa menestystä ja keikkoja ympäri Suomea 1980-luvun loppupuolelle saakka. Vuonna 1987 Lampi jätti keikkailun ja meni rakennuksille töihin ja maalariksi. Nykyisin hän on eläkkeellä ja jatkaa laulamista mieskuorossa.


title: Heikki Lahtinen

text: Heikki Tapani Lahtinen (s. 23. joulukuuta 1947 Ruovesi) on suomalainen kilpakävelijä.


title: Heikki Lahtinen

text: Syksyllä 2007 Lahtinen voitti 50 kilometrin kävelyn Suomen mestaruuden 59-vuotiaana, minkä johdosta hänestä tuli kaikkien aikojen vanhin Suomen mestari. Vuosina 2005 ja 2006 Lahtinen saavutti SM-pronssia. Vuonna 2005 hän voitti 10 kilometrin kävelyssä 55-vuotiaiden Euroopan-mestaruuden Ruotsin Eskilstunassa. SM-viesteissä hän on saavuttanut 3 × 5 000 metrin kävelyviestissä hopeaa vuosina 2005, 2008 ja 2009 sekä pronssia vuosina 1997, 2003, 2004 ja 2010 (vuonna 2010 3 × 3 000 metriä). Hänellä on lisäksi lukuisia veteraanisarjojen SM-mitaleita.


title: Heikki Lahtinen

text: Lahtinen edustaa tamperelaista Ikurin Virettä.


title: Lisa De Vanna

text: Lisa De Vanna (s. 14. marraskuuta 1984) on australialainen jalkapalloilija.


title: Lisa De Vanna

text: De Vanna pelasi Australian maajoukkueessa sadannen maaottelunsa kesäkuussa 2015. Vuoden 2004 olympiakisoissa hän pelasi neljä ottelua ja teki maalin 1–2-tappioon päättyneessä puolivälieräottelussa Ruotsia vastaan. Kiinassa pelatuissa vuoden 2007 MM-kilpailuissa hän oli joukkueensa paras maalintekijä. Kaikissa kolmessa alkulohko-ottelussa hän tuli kentälle vasta ottelun puolivälissä mutta teki kaksi maalia Ghanaa ja yhden maalin Norjaa vastaan. Puolivälierässä Brasiliaa vastaan hän pelasi koko ottelun ja teki yhden maalin mutta Australia hävisi ottelun 2–3. Vuoden 2011 MM-kilpailuissa hän pelasi neljä ottelua ja teki voittomaalin alkulohko-ottelussa Päiväntasaajan Guineaa vastaan. Vuoden 2015 MM-kilpailuissa De Vanna pelasi viisi ottelua puolivälieriin yltäneessä joukkueessa ja teki alkulohkossa maalin Yhdysvaltoja ja Ruotsia vastaan.


title: Lisa De Vanna

text: Kotimaassaan Lisa De Vanna edustaa Melbourne Victory -seuraa.


title: Harry Judd

text: Harry Mark Christopher Judd (s. 23. joulukuuta 1985 Chelmsford, Essex, Englanti). On brittiläisen pop-yhtyeen McFlyn rumpali. McFly nousi kuuluisuuteen kun Busted-niminen bändi otti Mcflyn mukaan kiertueelleen 2004. Hän myös soittaa rumpuja Bustedin "Crashed The Wedding" - kappaleessa.


title: Harry Judd

text:
Harryn perheeseen kuuluu äiti, isä sekä on kaksi sisarusta. Veli jonka nimi on Thomas ja sisko nimeltään Katherine.
Hänen lempibändeihinsä kuuluvat muun muassa The Used, Blink-182, Beatles sekä The Who.


title: Kellokosken vesitorni

text: Kellokosken vesitorni on vesitorni Tuusulassa Kellokosken taajamassa. Se valmistui vuonna 1961 ja on tilavuudeltaan 488 kuutiometriä. Vesitornin säiliötä kannattaa kahdeksan noin 15 metrin korkuista pilaria, vesitornin kokonaiskorkeus on noin 25 metriä. Sisäänkäynti vesitorniin käy säiliön sivulla olevasta pohjaltaan suorakaiteen muotoisesta porrastornista, joka on päällystetty teräspoimulevyllä samaan tapaan kuin lieriömäinen säiliöosakin. Vesitorni on saneerattu 2003. Se kuului pitkään Kellokosken sairaalan alueeseen, ja luovutettiin Tuusulan kaupungille vuonna 2001.


title: Kellokosken vesitorni

text: Tornin on suunnitellut Maa ja Vesi Oy ja urakoinut Vesto.


title: Danny Jones

text: Daniel "Danny" Alan David Jones, tunnetaan myös nimellä Danny Jones (s. 12. maaliskuuta 1986 Bolton, Englanti, Iso-Britannia) laulaa ja soittaa kitaraa McFly-yhtyeessä, johon kuuluvat myös Tom Fletcher (kitara ja laulu), Harry Judd (rummut) sekä Dougie Poynter (basso).


title: Danny Jones

text: Danny Jonesin perheeseen kuuluvat vanhemmat Kathy ja Alan, sekä 2 vuotta vanhempi sisko, Vicky. Jones kasvoi ja kävi koulua Boltonissa. Häntä kiusattiin, koska hän oli musikaalinen. Myöhemmin Jones kirjoitti kappaleen "Not Alone" kokemuksistaan. Danny on myös kirjoittanut World Trade Centerin tapahtumien jälkeen kappaleen "Silence of the city".


title: Danny Jones

text: Danny Jones opiskeli Bury Collegessa, mutta kuitenkin keskeytti opiskelunsa McFlyn luodessa uraa. Jones muutti yhteen Tom Fletcherin, Harry Juddin ja Dougie Poynterin kanssa Lontoon läheisyyteen. He asuivat yhdessä noin 3 vuotta. Danny Jones on vastuussa suurimmasta osasta McFlyn kappaleiden lyriikoista Tom Fletcherin kanssa ja McFly onkin saanut peräti 7 #1 hittiä Isossa-Britanniassa. Danny Jones on voittanut lukuisia palkintoja McFlyn kanssa, mutta yksilönä hänet on valittu mm. parhaimman näköiseksi mieheksi. Hän on vasenkätinen, mutta soittaa kitaraa kuten oikeakätiset.


title: Seuratanssi

text: Seuratanssiksi tai sosiaalitanssiksi kutsutaan paritanssin muotoja, joissa tavoitteena ei ole kilpailusuoritus tai tekninen edistyminen, vaan yhdessäolo ja viihtyminen. Sosiaalitanssissa tanssi-illan aikana tanssitaan yleensä useamman eri parin kanssa, ja tanssijat ovat usein toisilleen ennestään tuntemattomia.


title: Seuratanssi

text: Seuratanssia harrastetaan Suomessa aktiivisesti erityisesti lavatansseissa, rock'n'swing-tansseissa ja salsassa.


title: Neil Kaplan

text: Neil Kaplan (s. 9. maaliskuuta 1967 Bayonne, New Jersey, Yhdysvallat) on yhdysvaltalainen ääninäyttelijä, joka aloitti uransa koomikkona.


title: Neil Kaplan

text: Kaplan tunnetaan parhaiten Optimus Primen roolista sarjassa Transformers: Robots in Disguise. Sitä ennen hän kuitenkin esiintyi useissa Power Rangers -aiheisissa sarjoissa 2000-luvun alussa. Kaplan on myös dubannut animesarjoja ja elokuvia, kuten Digimon, Yojimbo of the Wind ja Yukikaze. 2000-luvulla hän on tehnyt enimmäkseen äänirooleja videopeleihin ja lainasi muun muassa ääntään vuoden 2006 Justice League Heroes videopelin Gorilla Groddille. Kaplan näytteli ssä Tychus Findlayn ääntä.


title: Ilkka Heikkinen

text: Ilkka Adolf Heikkinen (s. 13. marraskuuta 1984 Rauma) on suomalainen jääkiekkopuolustaja, joka pelaa Liigassa joukkueessa TPS.


title: Ilkka Heikkinen

text: Lukon kasvatti Heikkinen pelasi ensi kertaa SM-liigassa kaudella 2003–2004. 20 liigaottelua tehoin 0+1 pelannut raumalainen pääsi pelaamaan ykköspuolustajaparissa Lukko-legenda Erik Hämäläisen kanssa. Edellisellä kaudella hän oli pelannut ensimmäiset miesten ottelunsa Mestiksen UJK:ssa, jossa oli ollut lainasopimuksella kauden 2002–2003 loppuun. Kauden 2003–2004 aikana Heikkisen tie vei ensin takaisin juniorijoukkueeseen, kunnes hän sai loppukaudeksi siirron Mestiksen TuToon.


title: Ilkka Heikkinen

text: Kauden 2004–2005 alussa Heikkinen ei mahtunut Lukon kokoonpanoon, joten hänet lähetettiin jälleen vuokralle Mestikseen. Hän pelasi KooKoossa neljä ottelua, kunnes Lukko kutsui hänet takaisin Jaakko Harikkalan loukkaannuttua. Heikkinen sai loppukaudesta vastuuta Lukossa 48:n ottelun ajan ja pelasi myös pudotuspeleissä. Kaudet 2005–2006 ja 2006–2007 sujuivat Lukossa hyvin ja kaudeksi 2007–2008 Heikkinen siirtyi HIFK:hon.


title: Ilkka Heikkinen

text: Ensimmäisellä HIFK-kaudellaan Heikkinen teki heti henkilökohtaisen piste-ennätyksensä: 37 pistettä. Seuraavallakin kaudella Heikkinen teki 34 pistettä, minkä ansiosta kaudella 2008–2009 hän oli SM-liigan kolmanneksi eniten pisteitä tehnyt puolustaja. Toukokuussa 2009 NHL-seura New York Rangers ilmoitti, että joukkue on tehnyt sopimuksen Heikkisen kanssa. Syyskuun puolivälissä Rangers lähetti hänet farmijoukkueeseensa Hartford Wolf Packiin. NHL:ssä Heikkinen pelasi kauden aikana seitsemän ottelua, ja pääosa kaudesta meni Wolf Packissa, AHL:ssä. Kaudeksi 2010–2011 hän palasi Eurooppaan, kun hän teki sopimuksen KHL-joukkue Sibir Novosibirskin kanssa.


title: Ilkka Heikkinen

text: Heikkinen oli Novosibirskin tehokkain puolustaja tehtyään 22 pistettä 49 ottelussa. Hän jätti kuitenkin seuran kauden jälkeen ja siirtyi Elitserienin Växjö Lakersiin. Växjössä Heikkinen teki 55 ottelussa 33 pistettä ja oli jälleen joukkueensa tehokkain puolustaja. Hän oli koko liigan puolustajien pistepörssissä toinen Brynäsin Ryan Gundersonin jälkeen ja voitti maalitilaston 18 osumallaan. Kauden jälkeen Heikkinen vaihtoi kuitenkin jälleen joukkuetta, kun hän solmi vuoden sopimuksen Sveitsin pääsarjan HC Luganoon.


title: Ilkka Heikkinen

text: Heikkinen pääsi edustamaan Suomea miesten tasolla ensimmäisen kerran kaudella 2007–2008. Hän pelasi ensin Channel One Cupissa, Moskovassa, ja myöhemmin LG Hockey Gamesin kahdessa ottelussa, kun hänet valittiin korvaamaan loukkaantunutta Pekka Saravoa.


title: Tel Avivin yliopisto

text: Tel Avivin yliopisto (; , lyhennys: TAU) on julkinen yliopisto Tel Avivin kaupungissa Israelissa. Se on perustettu vuonna 1956.


title: Tel Avivin yliopisto

text: Yliopistossa on noin 30 000 opiskelijaa, joista 14 000 oli maisteri- tai tohtoriopiskelijoita. Yliopistossa on yhdeksän eri tiedekuntaa.


title: Tel Avivin yliopisto

text: Vuonna 2017 kansainvälinen Shanghain Jiao Tong -yliopiston ARWU-yliopistoranking luokitteli Tel Avivin yliopisto sijalle 101.-150. maailmassa. Se oli tässä vertailussa maansa korkeatasoimpia korkeakouluja, samoin koko Lähi-idän ja Länsi-Aasian arvostetuimpia yliopistollisia oppilaitoksia.


title: Sinoe

text: Sinoe on yksi Liberian viidestätoista piirikunnasta. Se sijaitsee maan eteläosassa Atlantin rannalla. Sinoen pinta-ala on 10 254 km². Vuonna 2007 piirikunnassa arvioitiin asuvan 85 063 asukasta. Sinoe on pääosin kristittyjen asuttamaa aluetta; suurimmat etniset ryhmät ovat krut ja sapot. Piirikunnan hallintokeskus on Greenvillen kaupunki.


title: Isyysvapaa

text: Isyysvapaa on isälle myönnettävä palkaton vapaa. Suomessa vapaan pituus on 54 arkipäivää, josta enintään 18 arkipäivää voi käyttää samaan aikaan kuin lapsen äiti viettää äitiysvapaata tai vanhempainvapaata. Tänä aikana isällä on oikeus hakea Kansaneläkelaitokselta isyysrahaa. Isyysrahan saanti edellyttää, että hän on asunut 180 päivää Suomessa välittömästi ennen lapsen laskettua syntymäaikaa ja että hän on lapsen äidin kanssa avioliitossa tai asuu samassa taloudessa. Myös adoptioisällä on oikeus isyysrahaan. Isyysrahan määrä lasketaan yleensä verotuksessa vahvistettujen työtulojen mukaan. Isyysrahaa maksetaan kuitenkin 15,20 euroa jokaiselta arkipäivältä isyysvapaalla olevalle isälle, joka suorittaa samanaikaisesti ase- tai siviilipalvelusta.


title: Isyysvapaa

text: Isyysvapaata voi pitää 1–4 jaksossa äitiys- ja vanhempainrahakauden aikana. Arkipäiviksi lasketaan kaikki päivät lukuun ottamatta sunnuntaita ja juhlapyhiä. Isyysvapaasta on ilmoitettava työnantajalle viimeistään 2 kuukautta ennen aiottua vapaata, tai mikäli jakson pituus on enintään 12 arkipäivää, yhtä kuukautta ennen.


title: Gräfsnäsin linna

text: Gräfsnäsin linna () on rauniolinna Gräfsnäsin taajamassa Alingsåsin kunnassa Ruotsin Länsi-Götanmaalla. Linna rakennettiin 1550-luvulla ja se korvasi Loholmin linnan. Se toimi Leijonhufvudin aatelissuvun kantalinnana. Linna paloi kolmesti, vuosina 1634, 1734 ja 1834. Viimeisimmän tulipalon jälkeen linnaa ei enää jälleenrakennettu. Linnan rauniot konservoitiin 1900-luvulla.


title: Live Encounters

text: Live Encounters on Deep Purplen live-DVD, joka on taltioitu Puolassa Katowicessa kesäkuussa 1996.


title: Perihelion

text: Perihelion on Deep Purplen live-DVD, joka on taltioitu Sunrise-teatterissa Miamissa Floridassa vuonna 2001.


title: Jukka Ruhanen

text: Jukka Ruhanen (s. 16. huhtikuuta 1971 Mikkeli) on entinen suomalainen jalkapalloilija. Hän oli pelipaikaltaan oikea laitahyökkääjä, mutta pelasi uransa loppupuolella myös laitapuolustajana.


title: Jukka Ruhanen

text:
Ruhanen pelasi ensimmäisen liigaottelunsa Mikkelin Palloilijoiden paidassa 4. lokakuuta 1987 TPS:aa vastaan. Hän ehti MP:ssa saavuttaa SM-hopeaa ja pronssia ennen siirtymistään FC Jazziin kaudeksi 1994. Ruhanen edusti porilaisseuraa kaksi kautta, josta hän siirtyi kaudeksi 1996 Valkeakosken Hakaan. Hakassa Ruhanen voitti kolme Suomen mestaruutta ja kaksi Suomen cupia. Kauden 2002 jälkeen Ruhanen lähti Englantiin maan alasarjoissa Ryman Premier Leaguessa pelanneeseen Canvey Island FC:hen. Hän ei kuitenkaan sopeutunut Englantiin, joten seuran ja Ruhasen sopimus purettiin maaliskuussa 2003. Ruhanen ehti edustaa Canvey Islandia kuudessa sarjaottelussa. Hänen seuraava seuransa oli MyPa, jota hän edusti kauden 2003. Kausina 2004 ja 2005 Ruhanen edusti vielä Someron Voimaa toimien pelaajavalmentajanakin.
Ruhanen on toiminut uransa jälkeen Valkeakosken Hakan juniorivalmennuksessa.


title: Jukka Ruhanen

text: Suomen maajoukkueessa Ruhanen pelasi 14 maaottelua tehden kolme maalia.


title: Jukka Ruhanen

text: Ruhanen edusti Suomea myös futsalissa pelaten maajoukkueessa kaksi ottelua.


title: Classic Albums: Deep Purple – Machine Head

text: Classic Albums – Machine Head on dokumentti Deep Purplen "Machine Head" -albumin teosta. Siinä haastatellaan yhtyeen jäseniä ja albumin tekoon osallistuneita henkilöitä sekä kriitikoita. Mukana on myös harvinaisempaa live- ja kuvamateriaalia.


title: Live in Montreux 2006

text: Live in Montreux 2006 on Deep Purplen Montreux’n jazzfestivaaleilla 2006 taltioitu live-DVD.


title: Live in Montreux 2006

text: DVD 1:DVD 2:


title: Tamar

text: Tamar voi viitata seuraaviin asioihin:


title: Oni

text: Oni voi tarkoittaa ainakin seuraavia asioita:


title: Gare de l’Est

text: Gare de l'Est on rautatieasema Ranskan pääkaupungissa Pariisissa. Se on yksi kaupungin suurimmista ja vanhimmista rautatieasemista. Aseman läpi kulkee vuosittain noin 34 miljoonaa matkustajaa. Se avattiin vuonna 1849.


title: Gare de l’Est

text: Rautatieaseman avasi vuonna 1849 Compagnie du chemin de fer de Paris à Strasbourg. Asema kantoi tuolloin nimeä "Embarcardère de Strasbourg". Nykyisen nimensä asema sai vuonna 1854, kun uusi linja Mulhouseen avattiin. Asemaa uudistettiin ja laajennettiin vuosina 1885, 1900 ja 1931. 4. lokakuuta vuonna 1883 rautatieasemalta lähti ensimmäinen Idän pikajuna kohti Istanbulia.


title: Merja Ikkelä

text: Merja Hannele Ikkelä (s. 23. toukokuuta 1955 Helsinki) on suomalainen harmonikkataiteilija, pianisti, säveltäjä ja sovittaja. Hän aloitti harmonikansoiton jo lapsena ja esiintyi runsaasti etenkin opettajansa Lasse Pihlajamaan kanssa. Hän saavutti nuoruusiällään kansallista ja kansainvälistä kilpailumenestystä ja huomiota harmonikansoittajana. Ikkelä opiskeli lopulta pianonsoiton opettajaksi ja toimi pianonsoiton, harmonikansoiton ja vapaan säestyksen opettajana muun muassa Sibelius-Akatemiassa kolmenkymmenen vuoden ajan. Vuodesta 2006 lähtien hän on toiminut päätoimisena freelancer-muusikkona ja säveltäjänä.


title: Merja Ikkelä

text: Merja Ikkelä syntyi Helsingissä kansanmuusikko Rolf Ikkelän ja kansallispukujen tekemisestä tunnetun Kerttu Ikkelän perheeseen. Harmonikkataiteilija Petri Ikkelä on hänen nuorempi veljensä.


title: Merja Ikkelä

text: Ikkelä opiskeli harmonikansoittoa ja musiikkia Lasse Pihlajamaan ja Martti Parantaisen johdolla 1962–1973. Hän vieraili Sibelius-stipendiaattina Yhdysvalloissa 1971–1972. Ikkelä kirjoitti ylioppilaaksi 1975, jolloin hän oli jo opiskellut myös pianonsoittoa Sibelius-Akatemian nuoriso-osastolla. Hän opiskeli päätoimisesti pianonsoittoa Sibelius-Akatemiassa Maija Helasvuon johdolla ja suoritti pianonsoiton opettajan tutkinnon 1981 ja pianodiplomin 1982.


title: Merja Ikkelä

text: Omien sanojensa mukaan hän ei tahtonut opiskella päätoimisesti harmonikansoittoa vaan valitsi pääsoittimekseen pianon, koska sillä oli mahdollista saada kunnon koulutus. Sibelius-Akatemiassa pianonsoiton opettaja Helasvuo vaati Ikkelää myös lopettamaan harmonikansoiton, koska instrumenttien tekniikka oli Helasvuon mielestä liian erilainen.


title: Merja Ikkelä

text: Merja Ikkelä esiintyi jo lapsena runsaasti Lasse Pihlajamaan kanssa sekä Suomessa että ulkomailla. Hänen ensiesiintymisensä tapahtui Haagan työväentalossa äitienpäivänä 1963. Pihlajamaan harmonikkakoulussa hän tutustui myös samanikäiseen harmonikansoiton opiskelijaan, Sirkka Kelopuroon, jonka kanssa hän esiintyi 17-vuotiaasta alkaen Herkkutytöt-nimisenä duona.


title: Merja Ikkelä

text: Ikkelä on toiminut pianonsoiton, harmonikansoiton ja vapaan säestyksen opettajana Espoon musiikkiopistossa, Helsingin konservatoriossa ja Sibelius-Akatemiassa. Ikkelä opetti Sibelius-Akatemiassa 30 vuoden ajan vuosina 1978–2009, kunnes jäi toimestaan virkavapaalle vuonna 2006 ja lopetti opetustyön kokonaan 2009. Tämän jälkeen hän on toiminut päätoimisena freelancer-muusikkona ja säveltäjänä. Ikkelä on Sibelius-lukion perustajajäseniä ja toiminut myös sen opettajana.


title: Merja Ikkelä

text: Muusikkona Ikkelä on osallistunut monenlaisiin produktioihin ja konsertoinut Euroopassa, Yhdysvalloissa, Japanissa ja Pohjois-Koreassa sekä tehnyt sovituksia ja sävellyksiä erilaisille kokoonpanoille. Hän on työskennellyt useissa musiikillisissa teatteriproduktioissa yhteistyössä erityisesti Susanna Haaviston, Katriina Honkasen ja Anne Nielsenin kanssa sekä Ulla Tapanisen kanssa kokoonpanossa Nasevat Kurtut. Ikkelä on myös kiinnostunut runon ja äänen yhdistämisestä, jota hän on tehnyt "Poetrio"-tuotannossa runoilija Ilpo Tiihosen ja muusikko Sara Puljulan kanssa. Ikkelä ja Puljula säveltävät ja improvisoivat Poetrion musiikin esitettyjen runojen kanssa. Tiihonen ja Ikkelä esiintyvät myös kahdestaan Runo & Haitari -nimellä.


title: Merja Ikkelä

text: Ikkelä on voittanut useita harmonikkakilpailuja. 1960-luvulla hän voitti Suomen harmonikkamestaruuden seitsemän kertaa, Pohjoismaiden nuorten harmonikkamestaruuden vuosina 1967 ja 1969, "Tage der Harmonika" -kilpailun Saksassa 1968, "Coupe Mondiale"-kilpailun Itävallassa 1970 sekä Pohjoismaiden yleisen sarjan mestaruuden 1973.


title: Merja Ikkelä

text: Ikkelä kertoo saaneensa lopulta tarpeekseen lapsuutensa ja nuoruusaikojensa musiikkikilpailuista. Hän pitää kilpailemista nykyisin jopa ”musiikin vastaisena” ja niiden vaarana sitä, että muusikko alkaa keskittyä liikaa omaan itseensä musiikin tekemisen sijaan. Ikkelän mukaan kilpailemisen sijaan musiikillisia tavoitteita ja motivaatiota voivat pitää yllä muutkin asiat, esimerkiksi levyttäminen.Merja Ikkelä asuu Lohjalla ja on viettänyt talviajat pääosin Espanjassa vuodesta 2006 alkaen. Hän on kertonut jättäytyneensä freelancer-muusikoksi väsyttyään opetustyöhön. Hän harrastaa maalaamista ja kiinalaista taijia. Merja Ikkelän puoliso on runoilija Ilpo Tiihonen.


title: Gare de Lyon

text: Gare de Lyon on rautatieasema Ranskan pääkaupungissa Pariisissa. Se on nimetty Lyonin kaupungin mukaan, jonka varrella useat asemalta lähtevät kaukojunat pysähtyvät. Ranskan valtion rautatieyhtiön SNCF:n junat suuntaavat asemalta eteläiseen ja itäiseen Ranskaan. Asemalla on myös paikallisjuna- ja RER-liikennettä. Sitä palvelee samanniminen metroasema.


title: Gare de Lyon

text: Rautatieasema rakennettiin vuosien 1895 ja 1902 välisenä aikana arkkitehti Marius Toudoiren suunnitelmien pohjalta. Sitä uudistettiin vuosina 1962–1972. Nykyisin rautatieaseman läpi kulkee vuosittain noin 83 miljoonaa matkustajaa. Mm. Mr. Bean lomailee -elokuvassa on Gare de Lyon esiintynyt kuvauspaikkana.


title: Gare d’Austerlitz

text: Gare d’Austerlitz on rautatieasema Ranskan pääkaupungissa Pariisissa. Se sijaitsee Seinen vasemmalla rannalla, Pariisin kaakkoisosassa. Rautatieaseman läpi kulkee vuosittain noin 25 miljoonaa matkustajaa. Se on avattu vuonna 1840. Vuosina 1865–1868 sitä laajennettiin arkkitehti Pierre-Louis Renaudin suunnitelmien pohjalta.


title: Gare d’Austerlitz

text: Rautatieasema on nimetty nykyään Tšekin tasavallan alueella sijaitsevan Austerlitzin mukaan, jossa Napoleonin ranskalaiset joukot kukistivat venäläisten ja itävaltalaisten yhdistetyn armeijan vuonna 1805 (Austerlitzin taistelu).


title: Luettelo kelttiläisistä heimoista

text:
Tämä on luettelo kelttiläisistä heimoista.
Gallialaiset heimot sijaitsivat suunnilleen nykypäivän Belgiassa, Ranskassa ja Sveitsissä. Galleja oli myös jonkun aikaa Pohjois-Italiassa ja Keski- ja Pohjois-Espanjassa. Listassa gallialaisheimoja ja heidän pääkaupunkinsa/tärkeä keskuksena.Britteinsaariin kuuluvat Iso-Britannia ja Irlanti. Isoa-Britanniaa asuttivat britit.


title: Luettelo kelttiläisistä heimoista

text: Gallia Cisalpina () oli roomalaisten käyttämä nimitys Pohjois-Italian alueesta tasavallan aikana.


title: Luettelo kelttiläisistä heimoista

text: 200-luvulla eaa. galliheimo muutti Traakiasta Keski-Anatolian ylängöille (nykypäivän Turkki). Tätä heimoa kutsuttii galatialaisiksi, jotka myöhemmin sulautuivat paikallisiin kansoihin.


title: Suomen Sosialistinen Nuorisoliitto

text: Suomen Sosialistinen Nuorisoliitto (SSNL) oli suomalainen poliittinen nuorisojärjestö. Liitto perustettiin Suomen Sosialidemokraattisen Puolueen nuorisojärjestöksi vuonna 1921, kun puolueen kannattajat lähtivät omille teilleen kommunistien hallitsemasta Suomen Sosialidemokraattisesta Nuorisoliitosta (SSN). Järjestö tunnettiin aluksi nimellä Suomen Sosialidemokraattinen Työläisnuorisoliitto (STL) ja vuodesta 1950 nimellä Suomen Sosialidemokraattinen Nuorisoliitto. Viimeiseksi jääneeseen muotoon nimi vaihdettiin vuonna 1971.


title: Suomen Sosialistinen Nuorisoliitto

text: Sosiaalidemokraatit irtautuivat SSN:stä alkuvuonna 1921, kun järjestö liittyi helmikuussa enemmistöpäätöksellä Kommunistiseen nuorisointernationaaliin. Sisällissodan jälkeen nuorisoliitossa vähemmistöön jääneet SDP:n kannattajat eivät hyväksyneet tätä, ja uusi työläisnuorisoliitto perustettiin toukokuussa. Hämeenlinnassa pidettyyn kokoukseen lähetti edustajansa 38 osastoa ja 20 muuta ilmaisi sille tukensa kirjallisesti. Vuoden 1921 loppuun mennessä työläisnuorisoliittoon oli kerääntynyt noin 3 000 nuorta, kun SSN:n jäsenmäärä oli yli 10 000.


title: Suomen Sosialistinen Nuorisoliitto

text: STL teki läheistä yhteistyötä vuonna 1923 perustetun Sosialistisen nuorisointernationaalin kanssa. Vuonna 1943 STL perusti Nuoret Kotkat sosiaalidemokraattien varhaisnuorisojärjestöksi.


title: Suomen Sosialistinen Nuorisoliitto

text: Vuonna 1959 SDP:n oppositio sai nuorisoliitossa enemmistön ja siitä tuli Työväen ja Pienviljelijäin Sosialidemokraattisen Liiton nuorisojärjestö. SDP:n kannattajat perustivat uuden Sosialidemokraattisen nuorison keskusliiton (SNK). SSNL toimi 1980-luvun alkuun asti ja se teki viime vuosinaan yhteistyötä Sosialistisen Työväenpuolueen kanssa.


title: Kaisu

text: Kaisu on suomalainen naisen etunimi. Se oli alun perin Kaisa-nimen hellittelymuoto. Kaisa tulee Katariinan kautta antiikin Kreikan Katharine-nimestä, joka tarkoittaa puhdasta ja viatonta. Kaisu viettää nimipäivää 25. marraskuuta yhdessä Katrin, Kaijan, Katjan, Kaisan, Katin, Kaarinan, Riinan, Katariinan ja Katriinan kanssa. Kaisu on otettu almanakkaan vuonna 1984.


title: Kaisu

text: Vuoden 2015 loppuun mennessä Kaisu-nimen on saanut 5 389 suomalaista.


title: Ihmisjahti (vuoden 2003 elokuva)

text: Ihmisjahti () on vuonna 2003 ensi-iltansa saanut yhdysvaltalainen kauhuelokuva, jonka on ohjannut Rob Schmidt. Elokuvan pääosia esittivät Desmond Harrington ja Eliza Dushku.


title: Ihmisjahti (vuoden 2003 elokuva)

text: Elokuvalle on tehty neljä jatko-osaa; vuonna 2007 "", vuonna 2009 "", vuonna 2011 "" ja vuonna 2012 "".


title: Ihmisjahti (vuoden 2003 elokuva)

text: Länsi-Virginian metsissä Halley Smith (Yvonne Gaundry) ja Rich Stoker (Joel Harris) ovat vuorikiipeilemässä. Kun Rich aikoo auttaa Halleyn ylös, joku tappaa hänet. Joku alkaa vetämään Halleyta ylös, joten hän katkaisee köyden ja putoaa maahan. Sitten Halley yrittää paeta autolleen, mutta kompastuu piikkilankaan. Tämän jälkeen joku raahaa kiljuvan Halleyn metsään.


title: Ihmisjahti (vuoden 2003 elokuva)

text: Lääketieteen opiskelija Chris Flynn (Desmond Harrington) ajaa Länsi-Virginian vuoristoseudulla, mutta joutuu kemikaalivahingon takia etsimään eri reitin. Hän pysähtyy vanhalle huoltoasemalle ja tapaa vanhan miehen (Wayne Robson). Vanha mies ei auta Chrisiä, mutta Chris näkee kartan, josta näkee toisen reitin hänen määränpäähänsä. Chris lähtee matkaan, mutta erehtyy kiinnittämään huomionsa pois tiestä ja törmää Range Roveriin, joka on pysäytetty keskelle tietä. Auto kuuluu joukolle ystäviä, jotka ovat eräretkellä: Jessie Burlingame (Eliza Dushku), Carly (Emmanuelle Chriqui), Scott (Jeremy Sisto), Evan (Kevin Zegers) ja Francine (Lindy Booth). Heidän autonsa renkaat olivat puhjenneet piikkilankaan osuessaan.


title: Ihmisjahti (vuoden 2003 elokuva)

text: Evan ja Francine jäävät vahtimaan autoja, kun muut lähtevät etsimään apua. Evan lähtee metsään tarkistamaan oudon äänen lähdettä. Hetken päästä Francine lähtee hänen peräänsä. Hän löytää vain Evanin kengän ja irtileikatun korvan, mutta yhtäkkiä joku tappaa hänet piikkilangalla kuristamalla.


title: Ihmisjahti (vuoden 2003 elokuva)

text: Chris, Jessie, Carly ja Scott löytävät eristyksissä olevan mökin. He menevät sen sisään puhelimen toivossa, mutta löytävätkin ruumiinosia. Kauhistuneina he yrittävät paeta, mutta heidän on pakko mennä piiloon kuullessaan auton tulevan mökin pihaan. Kolme, epämuodustunutta kannibaalimiestä tulevat mökkiin sisään Francinen ruumiin kanssa. Sitten kannibaalit syövät hänet.


title: Ihmisjahti (vuoden 2003 elokuva)

text: Nelikko yrittää paeta kannibaalien alettua nukkumaan. Yksi kannibaaleista, "Saw-Tooth" kuitenkin herää, herättää muut kannibaalit ja näin alkaa jahti halki metsän. Nelikko kiipeä aukiolle, joka on täynnä edellisten uhrien romuttuneita autoja. Pian kannibaalitkin saapuvat autollaan paikalle. Chris yrittää kiinnittää kannibaalien huomion itseensä, mutta häntä ammutaan jalkaan. Scott pelastaa hänet kiinnittämällä kannibaalien huomion ja juosten metsään. Jessie ja Carly varastavat kannibaalien auton. Haavoittunut Chris saapuu myös autolle ja he alkavat ajamaan polkua pitkin etsien Scottia. Scott näkee auton ja lähtee sitä kohti, mutta kannibaalit ampuvat häntä nuolilla selkään ja vievät hänen ruumiinsa mökilleen.


title: Ihmisjahti (vuoden 2003 elokuva)

text: Chris, Jessie ja Carly saapuvat umpikujaan ja joutuvat jatkamaan jalkaisin. He löytävät vanhan vartiotornin ja kiipeävät sen sisälle. He löytävät siellä radion ja yrittävät kutsua apua, mutteivat onnistu siinä. Myöhemmin yöllä he näkevät tornista soihtuja kantavat kannibaalit, jotka etsivät heitä. Radiosta alkaa kuulua kohinaa, minkä kannibaalitkin kuulevat. Kannibaalit sytyttävät tornin tuleen. Chris, Jessie ja Carly pelastautuvat hyppäämällä tornista viereisiin puihin. Kun he pakenevat puissa, "Three-Finger" saa Carlyn kiinni ja tappaa tämän kirveellä.


title: Ihmisjahti (vuoden 2003 elokuva)

text: Paettuaan Chris ja Jessie piiloutuvat vesiputouksen peittämään luolaan. Juuri kun he löytävät tien, kannibaalit löytävät heidät. Kannibaalit työntävät Chrisin alas kukkulalta ja ottavat Jessien mukaansa. Chris selviää putouksesta ja tapaa sheriffin, mutta ennen kuin hän ehtii kertoa sheriffille tapahtuneesta, yksi kannibaaleista ampuu nuolen sheriffin pään läpi. Chris piiloutuu poliisiauton alle ja kulkee sen mukana yhden kannibaaleista alettua ajamaan sitä kohti mökkiä.


title: Ihmisjahti (vuoden 2003 elokuva)

text: Mökissä Jessie on sidottuna. Juuri kun Jessie aiotaan tappaa, Chris hyökkää mökin sisälle ja alkaa taistelemaan kannibaalien kanssa. Chris avaa Jessien siteet. Chris onnistuu pakenemaan mökistä Jessien kanssa ja he ampuvat haulikolla punaiseen kanisteriin, joka räjäyttää mökin ja kannibaalit sen sisällä. Chris ja Jessie ottavat kannibaalien auton ja ajavat elokuvan alussa esiintyneelle huoltoasemalle. Haavoittunut Chris ottaa sieltä kartan mukaansa, samalla kun vanha mies, joka ei auttanut Chrisiä, piilottelee huoltoaseman sisällä (hän oli ehkä liitossa kannibaalien kanssa).


title: Ihmisjahti (vuoden 2003 elokuva)

text: Lopputekstien aikana nähdään noin minuutin pituinen kohtaus, jossa nimeltämainitsematon sheriffi saapuu palaneelle mökille tutkimaan sitä. "Three-Finger", joka jotenkin selvisi räjähdyksestä tappaa sheriffin kirveellä ja nauraa.


title: Beatrice Straight

text: Beatrice Whitney Straight (2. elokuuta 1914 – 7. huhtikuuta 2001) oli yhdysvaltalainen näyttelijä. Hän teki töitä sekä televisiossa, teatterissa että elokuvissa ja sai vuonna 1953 Tony-palkinnon.


title: Beatrice Straight

text: Straightin tunnetuin elokuvarooli oli menestyselokuvassa "Kasvot kuvaruudussa" (1976). Hän voitti sillä samana vuonna Parhaan naissivuosan Oscar-palkinnon.


title: Beatrice Straight

text: Straight sairastui vanhoilla päivillään Alzheimerin tautiin ja kuoli keuhkokuumeeseen Los Angelesissa, Kaliforniassa 86-vuotiaana.


title: Den utvalde

text: Den utvalde on vuonna 2005 valmistunut ruotsalainen jännityselokuva, jonka ovat ohjanneet Martin Söder ja Eric Donell.


title: Den utvalde

text: Älykkääksi osoittautunut poliisikorkeakoulukokelas Johan on juuri valmistautumassa koulusta, kun Uppsalan yliopistolla alkaa tapahtua outoja murhia. Johan kirjoittautuu kouluun tutkiakseen tapauksia paremmin.


title: Laurentin sarja

text: Kompleksisen funktion "f"("z") Laurentin sarja pisteen "c" ympäristössä on


Laurentin sarja


title: Laurentin sarja

text: missä luvut formula_2 ovat vakioita. Vakiot määritellään viivaintegraalilla, joka on Cauchyn integraalikaavan yleistys:


title: Laurentin sarja

text: Sarja suppenee, kun formula_4.


title: Laurentin sarja

text: Laurentin sarjan julkaisi vuonna 1843 Pierre Alphonse Laurent, jonka mukaan se sai nimensä. Sen on mahdollisesti jo 1841 ensimmäisenä keksinyt Karl Weierstrass, mutta hän ei julkaissut sitä.


title: Lee Grant

text: Lyova Haskell Rosenthal eli Lee Grant (s. 31. lokakuuta 1927) on yhdysvaltalainen Oscar-palkittu näyttelijä.


title: Lee Grant

text: Grant syntyi New Yorkissa Itä-Euroopan juutalaisille vanhemmille. Hän harrasti jo lapsena tanssimista ja tuli nuorena tunnetuksi Broadwaysta. Hän sai varhaisesta sivuroolistaan elokuvassa "Lain vartija" (1951) Oscar-ehdokkuuden ja Cannesin parhaan naisnäyttelijän palkinnon.


title: Lee Grant

text: Grant joutui 1950-luvulla Hollywoodin mustalle listalle. Hän jatkoi uraansa teatterissa ja sai myöhemmin roolistaan "Peyton Place" -sarjassa Emmy-palkinnon. Elokuvanäyttelijänä hän sai Mustan listan lakkauttamisen jälkeen useita Oscar-palkintoehdokkuuksia ja myös voitti sen vuonna 1975 parhaasta naissivuosasta. Kyseinen kunnia tuli roolista elokuvassa "Shampoo". Muiden tunnettujen roolien joukkoon lukeutuu Alexin äidin Sophien rooli Philip Rothin romaaniin pohjautuvassa elokuvassa "Portnoyn tauti" (1972).


title: Lee Grant

text: Grant tuli tunnetuksi myös ohjaajana, ja hänen dokumenttinsa "Down and Out in America" voitti Oscarin vuonna 1986. Hän on vieraillut sarjassa "Columbo".


title: Lee Grant

text: Grant on ollut kahdesti naimisissa. Hänen tyttärensä Dinah Manoff on äitinsä tavoin kuuluisa näyttelijä.


title: Vakuutustutkinto

text: Vakuutustutkinto (vakuutustutkinto, VTS) on vakuutusalalla työskenteleville tarkoitettu tutkinto, joka suoritetaan tenttimällä. Tutkinto ei ole alalla pakollinen, mutta vakuutusalan työnantajat arvostavat sen suorittamista. Tutkinto antaa yleiskuvan vakuutusalasta ja eri vakuutuslajeista. Vakuutusalan työehtosopimuksen mukaan tutkinnon suorittaneille maksetaan palkkaan VTS-lisää. Se on ollut kesäkuusta 2006 alkaen 66 euroa kuukaudessa.


title: Vakuutustutkinto

text: Vakuutustutkinnon suorittaminen vaatii yhteensä kymmenen tentin läpäisemistä. Kaikille pakolliset aineet ovat vakuutusoppi, sosiaaliturva, vakuutusten markkinointi ja asiakaspalvelu sekä vakuutustalous. Muut kuusi tenttiä voi valita vapaasti seuraavista vaihtoehdoista: työeläkevakuutus, omaisuuden vakuuttaminen, jälleenvakuutus, kuljetusvakuutus, lakisääteinen tapaturmavakuutus, liikeviestintä, moottoriajoneuvovakuutukset, riskienhallinta, työelämän kehittäminen, vapaaehtoinen henkilövakuutus ja vastuuvakuutus. Tutkinnon laajuus on ainevalintojen mukaan 13 - 16,5 opintoviikkoa. Sen suorittaminen kestää yleensä 1,5 - 3 vuotta.


title: Vakuutustutkinto

text: Tutkinnosta vastaa FINVA eli Finanssi- ja vakuutuskoulutus. Tenttejä järjestetään vuosittain tammi-, touko- ja elokuussa Helsingissä, Tampereella, Turussa, Kuopiossa ja Oulussa.


title: Vakuutustutkinto

text: FINVA


title: Suomen Harmonikkaliitto

text: Suomen Harmonikkaliitto r.y., ("SHL"), () on harmonikkamusiikin harrastajien järjestö, jonka tarkoituksena on "kehittää monipuolista harmonikkamusiikin harrastusta".


title: Suomen Harmonikkaliitto

text: Liiton jäseninä oli vuonna 2007 noin 5 000 harmonikansoittajaa ja harmonikkamusiikin ystävää, sekä noin sata alueellista harmonikkakerhoa. Liitto julkaisee neljä kertaa vuodessa ilmestyvää "Hanuri"-jäsenlehteä, jonka levikki oli vuonna 2007 noin 5 000 kappaletta.


title: Suomen Harmonikkaliitto

text: Yhdistys on perustettu vuonna 1952. Hanuri-lehti on perustettu vuonna 1973.


title: Suomen Harmonikkaliitto

text: Liiton toimintaa ohjaavat liittovaltuusto ja liittohallitus. Vuonna 2007 hallituksen puheenjohtajana toimi Kimmo Mattila ja yhdistys toimi yhteistyössä ja samoissa tiloissa Suomen harmonikkainstituutin kanssa Ikaalisissa.


title: Nitrobentseeni

text: Nitrobentseeni on orgaaninen yhdiste (aromaattinen yhdiste), joka on huoneenlämmössä (20 °C) palavaa olomuodoltaan vaaleankeltaista nestettä, joilla on karvasmantelia tai kengänkiilloketta muistuttava haju. Sen kemiallinen kaava on CHNO. Nitrobentseenista käytetään myös nimitystä "nitrobentsoli" ja "mirbanöljy."


title: Nitrobentseeni

text: Nitrobentseenin moolimassa on 123,11 g/mol, sulamispiste 5 °C, kiehumispiste 211 °C, suhteellinen tiheys 1,205 g/cm (vesi = 1,0 g/cm), hajukynnys 0,018 ppm, leimahduspiste 88 °C (c.c.), itsesyttymislämpötila 480 °C ja CAS-numero 98-95-3. Nitrobentseeni liukenee veteen 20 °C:n lämpötilassa 0,2 g/100 ml. Nitrobentseeni liukenee myös etanoliin, asetoniin, bentseeniin ja eetteriin.


title: Nitrobentseeni

text: Nitrobentseeni reagoi kiivaasti joutuessaan tekemisiin voimakkaiden hapettimien tai pelkistimien sekä vahvojen happojen tai typen oksidien kanssa. Tästä saattaa seurata palo- tai räjähdysvaara. Aine muodostaa palaessaan myrkyllisiä ja syövyttäviä huuruja, jotka sisältävät typen oksideja.


title: Nitrobentseeni

text: Nitrobentseeniä käytetään aniliinin ja eräiden muiden orgaanisten kemikaalien valmistuksessa sekä erityisesti lähtöaineena väriaineteollisuudessa hydratsobentseenin, bentsidiinin, m-kloorinitrobentseenin, m-nitrobentseenisulfonihapon ja metaniilihapon valmistuksessa sekä selluloosaeetterien liuottimena.


title: Nitrobentseeni

text: Lyhytaikainenkin altistuminen aineelle voi aiheuttaa vaikutuksia veressä, johtaen hapenkuljetukseen osallistumattoman verenpunan muodon methemoglobiinin muodostumiseen. Tämän seurauksena altistuminen voi aiheuttaa tajunnantason laskua jopa viiveellä. Pitkäaikaisesta tai toistuvasta altistumisesta aineelle voi seurata vaikutuksia veressä, pernassa ja maksassa. Nitrobentseeni voi imeytyä elimistöön hengitysteitse, ihon läpi tai nieltynä. Työministeriön päätöksen 1044/91 mukaan nitrobentseenista katsotaan olevan vaaraa perimälle, sikiölle ja lisääntymiselle. Aine on mahdollisesti ihmisessä syöpää aiheuttavaa.


title: Nitrobentseeni

text: Aine on haitallista vesieliöille.


title: Gianna Maria Canale

text: Gianna Maria Canale (12. syyskuuta 1927 – 13. helmikuuta 2009) oli italialainen näyttelijä.


title: Gianna Maria Canale

text: Canale syntyi Reggio di Calabriassa ja sijoittui toiseksi vuoden 1947 Miss Italia -kilpailussa. Hänen tunnetuimpiin elokuvarooleihinsa kuuluu osa elokuvassa "I vampiri" (1957). Sen ohjaajana toimi Riccardo Freda, joka oli näyttelijättären aviomies kuolemaansa, aina vuoteen 1999 saakka.


title: Gianna Maria Canale

text: Canale ja Freda menivät naimisiin Brasiliassa, jossa pari asui lyhyesti. Canale vetäytyi elokuva-alalta vuonna 1964.


title: World in Conflict

text: World in Conflict, tai lyhyemmässä muodossa WiC, on ruotsalaisen Massive Entertainmentin kehittämä reaaliaikainen strategiapeli, jonka julkaisi Ubisoft vuonna 2007 Microsoft Windowsille.


title: World in Conflict

text: Vaikka peli sijoittuu vuoteen 1989, siinä on vaihtoehtoinen historia: Neuvostoliitto onkin yllättäen hyökännyt Yhdysvaltojen länsirannikolle ajaakseen heidät pois Euroopan taisteluista. Neuvostoliitto avaa uuden rintaman Yhdysvaltojen länsirannikkolle yllätysmaihinnousulla Seattleen. Pelaaja on kapteeni Parker, joka komentaa eversti Sawyerin alaisena pientä komppaniaa. Taistelut kuljettavat pelaajaa Yhdysvaltojen suurkaupungeista ja lähiöistä aina Eurooppaan asti.


title: World in Conflict

text: Yleensä reaaliaikaiseksi strategiapeliksi (RTS) mielletty "World in Conflict" sisältää myös reaaliaikaisille taktiikkapeleille (RTT) tyypillisiä elementtejä. Nicklas Cederstrom, yksi pelin suunnittelijoista, onkin sanonut, että "World in Conflict" on oikeasti tarkoitettu RTT-peliksi. Muutamat strategiapelaajat ovat myös olleet sitä mieltä, että peli on luokiteltu RTS-lajityyppiin väärin perustein.


title: World in Conflict

text: "World in Conflict" tarjoaa genrestään poikkeavan pelityylin; siinä ei lainkaan koota rakennuksia, vaan pelaajalle on annettu jo valmiiksi tietty määrä nk. "vahvistuspisteitä". Näillä pisteillä pelaaja voi kutsua kentälle uusia yksiköitä, jotka tuhoutuessaan vapauttavat hitaasti siihen käytetyt resurssit takaisin tilille. Juuri tämän kaltainen tyyli on ominaista reaaliaikaisille taktiikkapeleille.


title: World in Conflict

text: Pelistä löytyy Neuvostoliitto, NATO ja Yhdysvallat. Näistä kaikki kolme on pelattavissa moninpelissä. Sen sijaan yksinpelissä pelataan USA:n tai NATON joukoilla Neuvostoliittoa vastaan. Neuvostoliitto esiintyy kuitenkin ainoana pelattavana puolena pelin lisäosassa: .


title: World in Conflict

text: Pelin käyttöliittymä on uniikki: Se on pienempi verrattuna muihin strategiapeleihin. Oikeassa yläkulmassa on vahvistusjoukkojen tilausvalikko, vasemmassa yläkulmassa taktisten iskujen tilausvalikko, alhaalla vasemmalla kartta ja alhaalla keskellä tila, mistä pelaaja näkee käytössä olevat yksiköt.


title: World in Conflict

text:
Pelissä on neljä erilaista roolia: Ilmavoimat, jalkaväki, panssarijoukot ja tulitukijoukot.
Jokaiselle roolille ominaisia yksiköitä voi tilata vain, jos on valinnut kyseisen roolin. Kuitenkin eri rooleista voi tilata kyseisen roolin kevyimpiä yksiköitä, vaikka ei olisi valinnutkaan ko. roolia.Jokaisella yksiköllä on sille ominainen erikoiskyky: Puolustava ja hyökkäävä. Jokaisella yksiköllä, paitsi tykistöyksiköillä, keskiraskaalla ilmatorjuntayksiköllä, jeepillä ja kuljetusrekalla, on ainakin puolustava erikoiskyky. Joiltakin yksiköiltä puuttuu hyökkäävä erikoiskyky. Jotkin puolustavat erikoiskyvyt voivat myös heikentää pelaajaa auttamisen lisäksi. Esimerkiksi savuheitteiden käyttäminen heikentää pelaajan näkökykyä, mutta piilottaa savun sisällä olevat yksiköt vastustajalta.


title: World in Conflict

text: Taktisia iskuja on kolmea eri laatua: Auttava, suora ja epäsuora. Epäsuorasta löytää esimerkiksi kaikki tykistöiskut, suorasta esimerkiksi napalmipommituksen, panssarintuhoajaiskun tai vaikkapa bunkkeripommi-iskun. Auttavasta löytää esimerkiksi tutkaskannauksen ja sillankorjauksen.


title: World in Conflict

text: Auttavat taktiset iskut


title: World in Conflict

text: Suorat taktiset iskut


title: World in Conflict

text: Epäsuorat taktiset iskut


title: Täydellinen sotilas

text: Täydellinen sotilas () on vuonna 1992 ensi-iltansa saanut toimintaelokuva. Elokuvan ohjasi Roland Emmerich ja sen pääosissa ovat Jean-Claude Van Damme ja Dolph Lundgren.


title: Täydellinen sotilas

text: Suomessa elokuvan ensi-ilta oli 27. marraskuuta 1992.


title: Täydellinen sotilas

text: Elokuva kertoo kahdesta valiosotilaasta, Luc Deverauxista ja Andrew Scottista. He kuuluvat salaiseen, sotilaalliseen valiojoukkoon, joka tunnetaan nimellä ”Täydelliset sotilaat”. Sotilaita on muokattu geneettisesti erittäin kestäviksi ja voimakkaiksi, minkä lisäksi heidän muistinsa on pyyhitty. Erään tehtävän aikana monien vuosien takaiset tapahtumat kuitenkin muistuvat sotilaiden mieleen. Tämä kaivaa vanhat kaunat pinnalle eikä Deverauxin ja Scottin yhteenotolta voida välttyä.


title: Täydellinen sotilas

text: Elokuva kuvattiin pääosin eri puolilla Arizonan osavaltiota, kuten Ashforkissa, Chloridessa, Clarkdalessa, Cottonwoodissa, Kingmanissa, Prescottissa ja Sedonassa.


title: Outi Hovatta

text: Outi Leena Lemmikki Hovatta (o.s. Suvanto; s. 3. tammikuuta 1946 Helsinki) on suomalainen lääketieteen professori. Hän on maailman tunnetuimpia kantasolututkijoita. Hovatta valmistui lääketieteen lisensiaatiksi Helsingin yliopistosta vuonna 1970, väitteli 1973 ja erikoistui naistentauteihin ja synnytyksiin 1978. Uransa alkuvaiheessa hän kehitti hedelmöityshoitoja ja perusti Väestöliiton lapsettomuusklinikan, jossa työskenteli 1986–1997.


title: Outi Hovatta

text: Hedelmöityshoidoista Hovatta jatkoi kantasolututkimuksiin. Hän oli pitkään professorina Tukholman Karoliinisessa instituutissa. Vuonna 2005 hän siirtyi Tampereen yliopiston uuteen kudosteknologiaan erikoistuneeseen yksikköön Regeaan. Hänelle myönnettiin J. W. Runebergin palkinto vuonna 2013.


title: Outi Hovatta

text: Outi Hovatan tytär on näyttelijä-laulaja Vuokko Hovatta.


title: Aigars Fadejevs

text: Aigars Fadejevs (s. 27. joulukuuta 1975) on latvialainen 20 kilometrin ja 50 kilometrin kävelijä.


title: Aigars Fadejevs

text: Aigars Fadejevs sijoittui vuoden 1996 Atlantan olympialaisissa kuudenneksi. Vuonna 1998 hän saavutti 20 kilometrillä hopeaa Euroopan-mestaruuskilpailuissa. Vuonna 2000 Fadejevs saavutti olympiahopeaa Sydneyn olympialaisissa.


title: Uudenkaupungin Työvene

text: Uudenkaupungin Työvene Oy on vuonna 1987 perustettu Uudessakaupungissa sijaitseva laivanrakennusyhtiö. Se on rakentanut muun muassa monitoimialuksia, vartiolaivoja ja losseja. Yhteensä se on valmistanut noin 200 uudisrakennusta. Yritys rakentaa pienistä alumiinisista työveneistä enimmillään 100 metrin pituisiin laivoihin. Yrityksen tuotanto perustuu lähinnä viranomaiskäyttöön tuleviin aluksiin, joista osaa on rakennettu myös pieninä sarjatuotantoerinä.


title: Uudenkaupungin Työvene

text: Yrityksen nimi oli 30. joulukuuta 2003 saakka UTV Holding Oy.


title: Uudenkaupungin Työvene

text: Uudenkaupungin Työvene sijaitsee Uudenkaupungin sataman eli Hepokarin sataman alueella.


title: Uudenkaupungin Työvene

text: Telakan rakennusalusta on enimmillään 100 metrin pituinen, ja sillä sijaitsee neljä 36 tonnin nosturia. Varustelulaitureita on 400 metriä, ja niillä on kaksi 20 tonnin ja yksi 10 tonnin nosturi. Telakka-alueella sijaitsevat seuraavat päätuotantotilat: terästuotanto 3 500 m², alumiinituotanto 1 300 m², varusteluhalli 530 m², maalaushalli 400 m², varastot 1 250 m² ja 600 m², sekä varustelu-, putki- ja puusepänverstaat 1 800 m² ja 500 m². 30×12 metrin kokoiset lohkot voidaan valmistaa sisätiloissa.